Udate Herritarrentzako Arreta Zerbitzua berregituratu eta zerbitzu integral eran sortzeko ordenantzari onespena eman dio Udalbatzak | Tolosa\nUdate Herritarrentzako Arreta Zerbitzua berregituratu eta zerbitzu integral eran sortzeko ordenantzari onespena eman dio Udalbatzak\nOlatz Peon Ormazabal, alkatea: “Herritarrak Udaten ia zerbitzu guztiak tramitatzea dugu helburu. Ondorioz, Herritarren Arreta Zerbitzua zabaldu eta indartuko da herritarrak atenditzeko mahai gehiago jarriz eta tramiteak era erraz eta automatikoan burutzeko azpiegitura teknologikoak ezarriz”.\nHizpide izan dira Osoko Bilkuran, beste hainbaten artean, Euskararen Erabilera Normalizatzeko VI. Plana, euskara ikasten dutenentzako diru-laguntzen ordenantza, Musika Eskola, taxien tarifak, kreditu aldaketa ezberdinak edota 3 mozio: A25 Emakumeenganako indarkeriaren kontrako Nazioarteko Eguna, Euskararen Nazioarteko Eguna eta Orixe Institutuaren eraikin berriari buruzkoa.\nOsoko Bilkura osoa ikusgai bideoan amaieran.\nDokumentu guztiak hemen kontsulta daitezke.\nUdalak Ohiko Osoko Bilkura egin zuen atzo, asteartea, abenduak 4. 18 puntuko gai zerrenda izan zuten hizpide, tartean, Euskararen Erabilera Normalizatzeko VI. Plana, euskara ikasten dutenentzako diru-laguntzen ordenantza, Eduardo Mocoroa Musika Eskolako hainbat gai, taxien tarifak, Udateren eraberritzea, kreditu aldaketa ezberdinak edota, beste hainbaten artean, 3 mozio: A25 Emakumeenganako indarkeriaren kontrako Nazioarteko Eguna, Euskararen Nazioarteko Eguna eta Orixe Institutuaren eraikuntza ahalik eta lasterren hasteko eskakizuna.\nUdalean Euskararen Erabilera Normalizatzeko VI. Plangintza eta euskara ikasten duten tolosarrentzako diru-laguntzak. Udalbatzak onartu duen plan honen helburu nagusia Tolosako Udaleko langileak euskaraz lan egitera bultzatzea da. Barne hartzen ditu hainbat helburu estrategiko: herritarrekiko harremanetan euskara zerbitzu hizkuntza izatea, euskara beste administrazioetako harremanetarako hizkuntza izatea, eta baita Udal barruko lan hizkuntza izatea ere. Alor beraren baitan, euskara ikasten ari diren tolosarrei diru-laguntzak ematea arautzen duen udal ordenantzaren aldaketa onartu da: beharrezkoa zen aldaketa, laguntzak Aitzol Udal Euskaltegitik kanpo ikasten dutenentzako soilik daudelako zuzenduak. Horrez gain, indarrean dagoen ordenantzak Euskaltegian ikasten dutenentzako diru-laguntzak aurreikusten ditu, eta legediak, egoera hori aldatzeko eskatzen du. Beraz Udalak, ordenantza-aldaketa hau gauzatuta, euskara ikasten duten Aitzol Udal Euskaltegiko, zein euskaltegitik kanpo egiten dutenek, diru-laguntza jasotzea du helburu.\nMusikaren alorrari helduz, Tolosako Eduardo Mocoroa Udal Musika Eskolak Donostiako Musika eta Dantza Eskolarekin hitzarmena sinatuko du musika eta dantza ikastetxeetarako irakasleen lan poltsak modu bateratuan kudeatzeko. Donostiaz gain, aukera ikusi da hainbat eskolarekin lankidetza hitzarmenak gauzatzeko. Kudeaketa errazteko, banan-banan sinatuko dira eskola bakoitzak dituen behar eta ezaugarri guztiei bide emateko beharrezko hitzarmen guztiak. Tolosako Musika Eskolaren eskakizunez garatu da lanketa hau, langile hautaketa prozesu bat garatzeko esparru komun bat ezartzearen abantailak kontuan hartuta.\nMusika Eskolatik irten gabe, bertako zuzendari eta idazkaritzako ordu lektiboen gehikuntza onartzeko proposamena onartu zen. Zuzendari kargua betetzeagatik 4 irakastordu izango dituzte astean zeregin horretarako, guztira 12. Idazkari akademiko kargua betetzeagatik, berriz, 2 irakastordu gehiago astean, guztira 6 ordu asteko. Gainontzeko orduak irakasle lanetan betetzen dituzte.\nGai zerrendaren parte zen ere Tolosako Musika Banda Elkarteak gaur egun egiten dituen jarduerak eta ematen dituen zerbitzuak aztertuta, Udalak aipatutako zerbitzuak berariazko jarduera gisa bere gain hartzeko proposamena. Aho batez onartu eta adostu zen zerbitzu hau zeharkako eran kudeatzea, zerbitzu kontratu baten bitartez.\nUdate, Herritarrentzako Arreta Zerbitzua, berregituratu eta zerbitzu integral eran sortuko da. Olatz Peon Ormazabal, alkatea: “Udalaren egituraketaren eta eskaintzen diren zerbitzuen berrantolaketan gaude murgilduta. Herritarrak Udaten ia zerbitzu guztiak tramitatzea dugu helburu. Ondorioz, Herritarren Arreta Zerbitzua zabaldu eta indartuko da herritarrak atenditzeko mahai gehiago jarriz eta tramiteak era erraz eta automatikoan burutzeko azpiegitura teknologikoak ezarriz”. Horretarako ordenantza izapidetzeko lehen pausua eman da Udalbatzak hasierako onespena emanez. Orain, 30 laneguneko epean esposizio publikoan egongo da interesatu guztien eskura, erreklamazio eta iradokizunak aurkez daitezen.\n9. puntuan taxiak izan ziren hizpide. Agitax taxi elkarteak 2019 urterako tarifen proposamena aurkeztu zuen. Udala zonaldeko taxilariekin batu ostean, aurtengoei %2,3ko igoera aplikatzea onartu dute. Ondorioz, 2019ko taxi tarifak honela geratuko lirateke:\nI tarifa: lanegunetan 7:00etatik 22:00etara. Gutxieneko tarifa 4’20 euro. Kilometroko 1,03 euro. Itxarote ordua: 18’69 euro.\nII tarifa: egunero 22:00etatik 7:00etara eta larunbata, igande eta jaiegunetan 7:00etatik 22:00etara. Gutxieneko tarifa 4,74 euro. Kilometroko 1,57 euro. Itxarote ordua: 27,54 euro.\nTolargi S.L.k pabiloi berria erosiko du: orain arte alokairuan zuen Usabal industriaguneko 402 zenbakiduna. Funts horretarako mailegua eskatzeko baimena eman zuen Udalbatzak.\n252.500 euroko kreditu gehigarria, aurrera\nHainbat zerbitzu eta hornitze burutzeko kreditua onartu du Udalak, tartean: Ferialeko zorua berritzeko lanak, Samaniego ikastetxeko hainbat mantenu lan, 'Tolosa 1945-1975. Giza eskubideen urraketak eta errepresioa diktadorea hil artean' liburua argitaratzea, Alberto Letamendiren eskultura baten erosketa datorren asteetan Tolosako txoko batean ezarria izango dena, Leidorren atzealdeko margotze lan ugari, Euskararen alorreko hainbat diru-laguntza, Bide publikoetan mantenu txikiak burutzeko materialaren erosketa, haurrentzako zinema eskaintza indartzeko, Gazteria alorreko hainbat beka, Ferien esparruan Babarrunaren Festa ospatzeko hainbat ekitaldiren finantzaketa... eta beste hainbat. Guztira 252.500 euroko kreditu gehigarria izango da.\n3 mozio zeuden txertatuak gai zerrendan: A25: Emakumeenganako indarkeriaren kontrako Nazioarteko Eguna, Euskararen Nazioarteko Eguna eta Orixe Institutuaren eraikuntza ahalik eta lasterren hasteko eskakizuna. Irakurgai bakoitza dagokion estekan. Irakurri zen ere herritar talde batek aurkeztutako “Oriol Junquerasi elkartasuna” idatzia. Guztiak ahobatez onartu zituen Udalbatzak.\nOsoko Bilkura osoa ikusgai bideoan


About: Gaskoiniako Landak\nGaskoiniako Landak (okzitanieraz las Lanas de Gasconha, frantsesez Landes de Gascogne) Okzitaniako eskualde natural bat da, Gaskoinian dagoena. Okupatzen duen lur eremuak triangelu baten itxura hartzen du eta Frantziako hiru departamendutan banatuta dago: Gironda, Landak (gehiena baina ez osorik) eta Lot-eta-Garona.\nGaskoiniako Landak (okzitanieraz las Lanas de Gasconha, frantsesez Landes de Gascogne) Okzitaniako eskualde natural bat da, Gaskoinian dagoena. Okupatzen duen lur eremuak triangelu baten itxura hartzen du eta Frantziako hiru departamendutan banatuta dago: Gironda, Landak (gehiena baina ez osorik) eta Lot-eta-Garona. (eu)\nGaskoiniako Landak (eu)


Ebazpen bakarra - - Alea.eus\nZuriñe Etxeberria 2013-04-04 09:12\n197/2006 urraketa da. Oinarrizko eskubideen urraketa. Helburu politiko jakin batzuk lortu nahian bizi osorako kartzela zigorra ahalbidetzen duen trikimailua.\n197/2006 lapurreta da. DENBORA, PAZIENTZIA eta DIRU lapurreta da. Horma hotz eta gris batean itsatsirik dagoen egutegi horren atzera kontua berriro hastea da. Eta inork bueltatuko ez dizkizun egunak badoaz, pazientziarekin batera egiten dute ihes barrote estuen artetik. 91 dira jada 197/2006 doktrinaren bitartez euren zigorra luzatu dieten euskal preso politikoak. 91 hauetatik 71k oraindik preso jarraitzen dutelarik. Eta, ezin ahaztu, astebururo bisitan doazen senideek de facto nozitzen duten diru xahuketa dela.\n197/2006 errusiar erruleta da. Dispertsioaren errusiar erruleta. Jabi Martinez Izagirre preso politikoaren lagunak izan dira ankerkeria honen azken biktimak. Cabrera inguruetan, Madrilen, izan zuten auto istripua. Zorionez, autoan zihoazen lagunek ez zuten zauririk jasan, baina autoak kalte material handiak izan zituen eta taxi batean itzuli behar izan zuten etxera. Martinezi 197/2006 doktrina aplikatu zioten. Kalean behar luke 2010 urtez geroztik, baina 2022ra arte luzatu diote espetxe zigorra.\n197/2006 soka da. Itotzen duen soka. Luzez iraun duen gatazka politiko honi irtenbideak bilatze aldera lanean diharduen jendartea itotzeko soka da. Baina amorerik ez da eman behar. Ebazpen BAKARRA espero dugu Estrasburgoko Sala Handiaren aldetik, Estatu espainolaren estrategia ankerrarekin eta beren ingenieria juridikoarekin bukatuko duen ebazpena.


Mutrikuko Itsas ondare kulturala eta naturalaren balioan jartzea, interpretazio seinalizazioa eta gizarteratzea.\nMutrikuko Itsas Ondare Natural eta Kulturalaren Interpretazio Planean jasotzen den interpretazio-egituraketa osatzen joatea, batetik, eragileen ekarpenak jasoz, eta bestetik, interpretaziorako bi baliabide herritarren eta bisitarien eskura jarriz: herriko ondare elementu eta lekuen azalpenerako seinalizazioa eta udalerriaren bisita interaktiborako gailu mugikorretarako aplikazioa.\nHasiera batean, eta udalaren eskariaz, Itsas Ondarearen Interpretazio Planari ekin genion, beti ere Euskal Kostaldeko Geoparkearen txosten eta ekarpenak aintzat harturik. Behin Plana landuta eta onartuta izan, horren baitan garatu beharreko ekimenak zehaztu ziren.Lanak bi ildo ditu:Batetik,\nMutrikuko Itsas Ondare Natural eta Kulturalaren Interpretazio Plana inplikatutako sektoreetako ordezkariei (ostalaritza eta merkataritza, turismo zerbitzuak, arrantza sektorea, baserritarrak…) eta oro har, herriko garapen ekonomikoarekin loturiko eragileei azaldu, beraien iritzia eta ekarpenak jasotzeko.\nMutrikuko Itsas Ondare Natural eta Kulturalaren Interpretazio Planean jasotzen diren bi baliabide Seinalizazio interpretatiboaren euskarrien eta gailu mugikorretarako aplikazioaren (App) edukiak eta diseinua garatu eta produzitzea.\nLehen fasean, seinalizazioaren eta aplikazioaren edukien garapena eta diseinua egin da. Erabaki oso egokia izan da bi baliabideak batera diseinatzea, egitasmoari uniformetasuna eta koherentzia eman diolako. Ideia hau sendotzeko proiektuaren eta “Mutriku, euskal itsasoaren talaia” kontzeptuaren irudia ere garatu dira, beti ere udalaren eta Geoparkearen irudi korporatiboarekin koherentzian.\nBigarren fasean, seinaleak (totemak) ekoiztu eta jarri dira eta aplikazioari dagozkion eduki audiobisualak eta lan teknologikoak (programazioa, plataforma desberdinetarako -Android, IOS- egokitzapenak,…) garatzen ari gara, erabiltzaileen esku uzteko.


Soineko madarikatua – ZINEMALDIA\n2018-09-25 2018-09-25 Mikel LizarraldeIritziak\nFilma: ‘In Fabric’\nIraupena: 118 minutu\nIritsi da Donostiako Zinemaldiko Sail Ofizialera, onerako edo txarrerako, denen ahotan egongo den filma: In Fabric. Peter Strickland zinemagile ingelesaren laugarren film luzea da, eta, zalantzarik gabe —Carlos Vermutek, Claire Denisek eta Naomi Kawasek kontrakoa erakusten ez badute—, aurtengo lehiako film sailkaezinena izango da.\nFilmeko lehenengo irudi saturatuek eta amesgaizto baten parte balira bezala agertzen diren aurpegiek erakusten dute beldurrezko zinemaren konbentzioekin nahi duen moduan jolastuko duen film bat ikusiko dugula. Cavern of Anti-Matter taldearen musikak berak 1970eko hamarkadako filmen soinu bandetara eramaten gaitu zuzenean, bere teklatu melodia iradokitzailearekin. Tim Gane Stereolab taldeko kidea izan zena dago musika talde horren atzean. Bide batez, beste musikari batek, Barry Adamsonek (Magazine, Nick Cave & The Bad Seeds, bakarka) ere parte hartzen du filmean. Aktore moduan hori bai.\nFilmaren trama gehiegi argitu gabe, honako hau kontatu daiteke istorioaz. Emakume banandu batek soineko gorri bat erosiko du saltegi handi batzuetan, merkealdi bete-betean, egunkariko iragarki baten bidez lotu duen zita batean janzteko. Soineko horrek, baina, bizitza propioa izan dezake, eta bere eragina lazgarria izan daiteke inguruan daudenentzat.\nHori abiapuntua izanik, Stricklandek kontsumismo eroari buruzko satira, italiar giallo-ari omenaldia —filmaren estetikak berak, gorrien erabilerak (soinekoa bera, odola) Dario Argentoren zinema ekar dezake une batzuetan—, eta absurdotik gertu dagoen umorea nahastu ditu, koktel sailkaezin baina erabat iradokitzailea lortuz.\nFilma bi zatitan dago banatua, bata bestearen ispilu izango balitz bezala, eta lehenengoa bikaina den bitartean, bigarrenean pixka bat —pixka bat bakarrik— egiten du behera, gialloa-ren eragina pixka bat leundu eta umoreak presentzia nabarmenagoa hartzen duenean. Nolanahi ere, film oso interesgarria egin du Stricklandek. Zeresana emateaz gain, urte batzuk barru ondo gogoratuko duguna.\nLohia eta errekaren emaria


Zuk egiten gaituzu handi - Azpeitia - uztarria.eus\nUztarria.eus 2019-01-18 20:18\nAzpeitiko Ikastola Karmelo Etxegarain ongietorri goxoa egiten diogu etorkizunari, egunero, xamur, maitekiro.\nHerrian sustraituriko Ikastola da gurea.\nHurbila, gardena, publikoa, denona. Zuk egiten gaituzulako handi.\nEraberriturik gatoz: azalez eta mamiz\nBegi bistakoa da azpeitiar denentzat Euskal Herria kaleko eraikineko Haur Hezkuntzako jolastokian egin dugun eraldaketa. Jolastokia gure jardun pedagogikoan integratu dugu. Ikastolako barne eta kanpo espazioak ikasgune izango ditugu aurrerantzean: naturaren elementuekin esperimentatzen ariko dira etxeko txikienak bertan; beren gorputzen mugak gainditzen ahaleginduko dira rokodromoan edota hipotesiak egiteko baliatuko dute balantza erraldoia.\nJolastoki berriak lan egiteko molde bat ekarri du berarekin: gurasoak, irakasleak eta ikasleak eskuz esku aritu gara lanean, komunitatean. Umeen diseinuak eta marrazkiak izan ditugu oinarri, irakasleen hausnarketak abiapuntu eta gurasoen ekimenez eraiki dugu hainbat baliabide. Harro gaude egindako lanaz.\nItxuraldaketa gertatu da, baina bizi dugun eraldaketa sakon-sakona da. Gizartearen erronkei erantzungo dien hezkuntza proiektua ari gara garatzen.\nMugimendu autonomoan murgildurik HHn\nMimoz prestatutako askotariko espazioak dituzte umeek aukeran: gune sinbolikoa, eraikuntza gunea, mugimendu gunea, arte gunea... Espazio guztiak zabalik daude, umeak erabaki dezan non ibili, zer egin, norekin... Era horretan, bere interesak eta beharrak asetuko ditu pixkanaka. Espazio horietan maiz aldatzen dizkiegu jolaserako elementuak, proposamen berriak eginez, beraienak entzunez...\nHorrela, haurraren garapenerako ezinbesteko diren eta ikaskuntzarako giltzarri diren motibazioa, mugimendua, esperimentazioa, manipulazioa eta askotariko bizipenak sustatzen ditugu. Aurrena zentzumenen bidez ikasten dute, ondoren abstrakziora jotzeko.\nMetodologia horrek adinkideen artean sareak sortzen laguntzen digu: harremanak sendotuz eta berriak eraikiz, elkarrekin eta elkarrengandik ikasiz, eta ereduak behatuz zein eredugarri izanez.\nUmeak irakaslearekin atxikimendu egokia garatu dezan, umearen nahiz gurasoen beharretara moldatzen dugu egokitzapena; pausoz pauso elkar ezagutu dezagun. Haurrei beren emozioak eta nahiak adierazten lagunduko diegu. Beren etorkizuneko oinarriak eraiki ditzaten, xaxari arituko gara irakasleok. Ez gara jakituriaren iturri, ume bakoitzak duen emariari bide egitea dugu xede.\nTailerretan lanean LHn\nLHn tailerretan egiten dugu lan. Tailer bakoitzak eremu bat du langai: Infiniton, zenbakien magiak sorginduko ditu umeak; Oikosen, naturaren legeak ikasiko dituzte; Garabin, berriz, beraiek diseinatutako eraikuntzak eskuz eta piezaz pieza sortuko dituzte; Kontu Kontarin hitzen altxorraren kutxa deskubrituko dute; eta sukaldean ere arituko dira, amantala askotariko usainez eta zaporez zipriztinduta.\nAdin artekotasuna lantzeko, geletan ziklo bereko ikasleak daude nahastuta, ikasle bakoitzak duen erritmoari eta beharrei erantzun egokiagoa eman nahirik. Eremu bakoitzean, material bereziak, zeregin zehatzak nahiz langintza praktikoak dituzte gure gaztetxoek.\nGure herriko neska-mutilei oinarri sendoak emango dizkiegu, bizitza osoko ikaskuntzarako: beren hautuak egiteko gai izan daitezen, aukera horien ardura har dezaten eta gizartean modu aktiboan eta kritikoan aritu daitezen.\nMugimendu autonomoaren zutabeak hitzaldia, hilaren 22an\nXXI. mendeko gizartera egokitu nahian, urrats esanguratsuak eta eraginkorrak eman ditugu. Halaxe aitortzen digute gure Ikastola garatzen ari den berrikuntza pedagogikoak sortutako interesak erakarrita bisitan etortzen zaizkigun inguruko nahiz Gipuzkoa osoko ikastetxeetako irakasleek. Bide horretan goaz aurrera. Etengabean.\nGure lan egiteko era ezagutu nahi baduzu, etor zaitez urtarrilaren 22an, asteartea, 18:00etan, Euskal Herria kaleko eraikinean eskainiko dugun hitzaldi irekira. Bertan izango dira, besteak beste, gure bidelagun diren Berritzegune Nagusiko eta Zarauzko Berritzeguneko aholkulariak.


Ohar legala – Txapelgames\n2002ko uztailaren 11ko 34/2002 Legea (Informazio Gizartearen eta Merkataritza Elektronikoaren Zerbitzuei buruzkoa) betetzeko, haren 10. artikuluaren harira, honako datu hauek zehazten ditugu: Webgunearen titularra Gestionet, S.L. enpresa da (hemendik aurrera Gestionet), ondorio horietarako helbidea hemen du: Ribera de Axpe industria poligonoa, 11. zkia, A eraikina, 209. Local, Erandio, Bizkaia, IFZ zenbakia B95189932 du eta Bizkaiko Erregistro Merkantilean izena emana dago.\nGestioneten atari honetara sartzeak eta/edo hori erabiltzeak ERABILTZAILE izaera ematen du, eta sarbide eta/edo erabilera horrek berekin dakar hemen jasotako Erabilera Baldintza Orokorrak onartzea. Baldintza horiek aplikagarri izango dira Kontratazio Baldintza Orokorrak edozein izanik ere (dagokionean horiek ere bete beharko dira).\nTxapelgames webguneak Interneten informazio, zerbitzu, programa edo datuetara sarbidea eskaintzen du (hemendik aurrera “edukiak”) eta ERABILTZAILEA horietara sar daiteke; eduki horiek Gestionetenak edo hark baimenduetakoenak dira. ERABILTZAILEAK bere gain hartzen du atariaren erabilerari dagokion erantzukizuna. Erantzukizun horrek zerbitzu edo eduki batzuetara sartzeko beharrezkoa izango litzatekeen erregistroa ere biltzen du.\nGestionetek betetzen ditu honako arau hauek: 1999ko abenduaren 13ko 15/1999 Lege Organikoa, Izaera Pertsonaleko Datuen Babesari buruzkoa, 2007ko abenduaren 21eko 1720/2007 Errege Dekretua, Lege Organikoa garatzeko Araudia onartzen duena, eta une bakoitzean indarrean diren gainerako araudiak. Horrez gain, erabiltzailearen datu pertsonalen erabilera zuzena eta tratamendu egokia bermatzea zaintzen du. Horretarako, erabiltzaileak gestionet@gestionet.net helbidean eska ditzakeen zerbitzuetan izaera pertsonaleko datuak jasotzeko formulario bakoitzarekin batera, kasu bakoitzean datuen tratamendurako baldintza partikularrak daudela eta onartzen dituela jakinaraziko dio, sortutako fitxategiarekin erantzukizunaren berri emango dio, baita arduradunaren helbidea eta sartzeko, zuzentzeko, baliogabetzeko edo uko egiteko eskubideen berri ere, eta dagokionean, datuak hirugarren batzuei bidaltzearen eta tratamendua ematearen helburuak ere jakinaraziko dizkio.\nEra berean, Gestionetek jakinarazten du 2002ko uztailaren 11ko 34/2002 Legea, Informazio Gizartearen eta Merkataritza Elektronikoaren Zerbitzuei buruzkoa, betetzen duela eta une bakoitzean helburu komertzialekin posta elektronikoa erabiltzeko baimena eskatuko du.\nGestionet, berez edo lagapen-hartzaile gisa, webguneko jabetza intelektual eta industrialaren eskubide guztien titularra da, baita bertan dauden elementuena ere (enuntziatuak, irudiak, soinua, audioa, bideoa, softwarea edo testuak; markak edo logotipoak, kolore-konbinazioak, egitura eta diseinua, erabilitako materialen aukeraketa, funtzionamendurako beharrezkoak diren ordenagailu-programak, sarbidea eta erabilera eta abar), guztiak dira Gestioneten edo hark baimendutakoen jabetzakoak .\nEskubide guztiak erreserbatuta. Jabetza Intelektualeko Legearen 8. artikuluan eta 32.1 artikuluan, bigarren paragrafoan, xedatutakoaren arabera, espresuki debekatuta daude webgune honetako edukiak osorik edo zatika helburu komertzialekin erreproduzitzea, banatzea eta jakinarazpen publikoa egitea edozein euskarritan eta edozein bitarteko teknikorekin, Gestioneten baimenik gabe. ERABILTZAILEAK konpromisoa hartzen du Gestioneten titulartasuneko Jabetza intelektual eta industrialeko eskubideak errespetatzeko. Atariko elementuak ikusi ahal izango ditu, baita inprimatu, kopiatu eta ordenagailuko disko gogorrean edo bestelako edozein euskarri fisikotan gorde ere, betiere, erabilera pertsonal eta pribaturako baldin badira soil-soilik eta modu esklusiboan. ERABILTZAILEAK ezingo du Gestioneten webguneetan instalatuta egon litekeen edozein segurtasun-sistema edo babes-gailu ezabatu, aldatu, saihestu edo manipulatu.\nGestionetek ez du, inola ere, adierazpen gisa honako hauek sor ditzaketen kalte-galeren erantzukizunik hartuko bere gain: edukietako akats edo omisioak, ataria eskuragarri ez egotea edo saihesteko bitarteko teknologiko guztiak hartu arren, edukietan programa kaltegarri edo maltzurrak edo birusak transmititzea.\nGestionetek erreserbatuta du aurrez jakinarazi beharrik gabe atarian egoki iritzitako aldaketak egiteko eskubidea, eta haren bidez eskainitako edukiak eta zerbitzuak aldatu, kendu edo gehi ditzake, baita horiek aurkezteko modua edo kokapena ere.\nTxapelgames.com webgunean Interneteko beste leku batzuetarako estekak edo hiperestekak egongo balira, Gestionetek ez du inolako kontrolik edukiko webgune horien eta haietako edukien gainean. Gestionetek inola ere ez du bere gain hartuko beste baten webguneko estekaren bateko edukien gaineko erantzukizunik, eta ez ditu bermatuko honako hauek: hiperesteka horietako edo Interneteko beste leku batzuetako material edo informazioa teknikoki eskuragarri egotea, haren kalitatea, fidagarritasuna, zehaztasuna, hedadura, egiazkotasuna, indarraldia eta konstituzionaltasuna.\nGestionetek erreserbatuta du aurrez jakinarazi beharrik gabe, bere kabuz edo hirugarren batek eskatuta, Erabilera Baldintza Orokor hauek betetzen ez dituzten erabiltzaileei atarira eta/edo eskainitako zerbitzuetara sarbidea ukatzeko edo kentzeko eskubidea.\nGestionetek baldintza horiek betetzen ez diren kasuak jazarriko ditu. Era berean, atariaren erabilera bidegabe oro ere jazarriko du, zuzenbidez legozkiokeen ekintza zibil eta penal guztiak erabiliko ditu.\nGestionetek edozein unetan aldatu ahal izango ditu hemen zehaztutako baldintzak, eta hemen ageri diren bezala egoki argitaratuko ditu.\nGestioneten eta ERABILTZAILEAREN arteko harremana indarrean den Espainiako araudiak arautuko du eta edozein eztabaida Bilboko epaitegi eta auzitegien mende geratuko da.


Irekia Eusko Jaurlaritza - Gobierno Vasco :: EHAA xedapena 201901322\nHurrenkenaren zenbakia: 201901322\n2013. urtearen amaieran, NPEren laguntza-erregimen horien aldaketa inplementatzen duten erregelamendu sorta bat argitaratu zen. Erregelamendu horien artean, Europako Parlamentuaren eta Kontseiluaren 2013ko abenduaren 17ko 1306/2013 (EB) Erregelamendua –Nekazaritza Politika Erkidearen finantzaketari, kudeaketari eta jarraipenari buruzkoa– nabarmentzen da. Erregelamendu horren bitartez, honako Erregelamendu hauek indargabetu ziren: Kontseiluaren 352/78 (EE), 165/94 (EE), 2799/98 (EE), 814/2000 (EE), 1290/2005 (EE) eta 485/2008 (EE) Erregelamenduak, eta Europako Parlamentuaren eta Kontseiluaren 2013ko abenduaren 17ko 1307/2013 (EB) Erregelamendua –Nekazaritza Politika Erkidearen esparruko laguntza-erregimenak betez, nekazarientzako zuzeneko ordainketei aplikagarri zaizkien arauak ezartzen dituena eta Kontseiluaren 637/2008 (EE) eta 73/2009 (EE) Erregelamenduak indargabetzen dituena–. Oraindik orain, Europako Parlamentuaren eta Kontseiluaren 2017ko abenduaren 13ko 2017/2393 (EB) Erregelamenduak aldatu egin ditu erregelamendu horiek.\nEspainiako estatuan, arau-aldaketa horiek guztiek eragin dute hainbat errege-dekretu argitaratzea, eta dekretu horietan bertan hitzez hitz azaltzen denez, haien helburua da «lurralde nazional osoan Nekazaritza Politika Erkidea aplikatzeko eredu berdina» ezartzea. Dekretu horien artean, honako hauek nabarmendu behar dira: abenduaren 19ko 1076/2014 Dekretua –Nekazaritza Politika Erkidearen oinarrizko ordainketa-erregimenerako eskubideak esleitzeari buruzkoa–, abenduaren 29ko 1172/2015 Errege Dekretuak aldatua; abenduaren 19ko 1075/2014 Errege Dekretua, abenduaren 29ko 1172/2015 Errege Dekretuak aldatua –2015etik aurrera nekazaritzari eta abeltzaintzari zuzeneko ordainketak eta bestelako laguntza-erregimenak aplikatzeari eta zuzeneko ordainketak eta landa-garapenerako ordainketak kudeatu eta kontrolatzeari buruzkoa–; abenduaren 19ko 1078/2014 Errege Dekretua –zuzeneko ordainketak, landa-garapenerako laguntza jakin batzuk edo mahastizaintzako eta ardogintzako sektoreari laguntzeko programa jakin batzuk betez egindako ordainketak eskuratu dituzten pertsonek bete behar dituzten baldintza-arauak ezartzen dituena; eta abenduaren 19ko 1077/2014 Errege Dekretua –Nekazaritza Lursailak Identifikatzeko Informazio Geografikoaren Sistema arautzen duena–, abenduaren 29ko 1172/2015 Errege Dekretuak aldatua. Eta errege-dekretu horiek guztiak honako beste hauen bitartez aldatu dira: 745/2016 Errege Dekretua, abenduaren 30ekoa; 980/2017 Errege Dekretua, azaroaren 10ekoa; 27/2018 Errege Dekretua, urtarrilaren 26koa, eta 1378/2018 Errege Dekretua, azaroaren 8koa.\nEuskal Autonomia Erkidegoan, araudi hori garatu eta aplikatzeko, 20/2016 Dekretua argitaratu da –otsailaren 16koa, Euskal Autonomia Erkidegoan honako hauek garatu eta aplikatzekoa: Nekazaritza Politika Erkidearen (NPE) zuzeneko laguntzen erregimenak, Nekazaritza Lursailak Identifikatzeko Informazio Geografikoaren Sistema (SIGPAC) eta laguntzen onuradunek bete beharreko baldintzak–, urtarrilaren 20ko 13/2009 Dekretua ordeztuz. Aipatu 20/2016 Dekretua maiatzaren 29ko 82/2018 Dekretuaren bidez aldatu da. Dekretu horren 33. artikuluan xedatzen denez, Eusko Jaurlaritzan nekazaritzaren alorreko eskumena duen sailaren titularrak urtero egingo du laguntza hauek emateko deialdia, eta, era berean, agindu horren eranskinean, ekitaldi horretan aplikatu beharreko araudia bilduko da. Agindu horretan ezarri ahal izango dira, halaber, erreferentziazko araudia osatzeko xedapenak, alderdi teknikoak zehazteko edo beharrezkoak diren egokitzapenak egiteko.\nAurreko ekitaldietan bezala, 2019ko kanpainarako laguntzen deialdia egiten da agindu honen bidez, zuzenean aplikatu beharreko Europako Erkidegoko araudiarekin, Estatuko oinarrizko araudiarekin eta otsailaren 16ko 20/2016 Dekretuarekin bat etorriz.\nNPEan txertatutako zuzeneko laguntza hauen 2019. urterako deialdia egitea da agindu honen xedea.\n● Lotutako ordainketak.\nBigarrena.– Eskabideak aurkezteko lekua eta epea.\n1.– 2019ko kanpainan, agindu honetan aurreikusitako laguntzak lortzeko eskaerak Eusko Jaurlaritzaren Ekonomiaren Garapen eta Azpiegitura Saileko Nekazaritza eta Abeltzaintzako zuzendariari zuzenduko zaizkio, eta dagokion eskualdeko nekazaritza-bulegoan edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan ezarritako tokietatik edozeinetan aurkeztuko dira, 2019ko otsailaren 1etik apirilaren 30era bitartean.\nBehar izanez gero, eskabideak aurkezteko epea aldatu ahalko da Nekazaritza eta Abeltzaintzako zuzendariaren ebazpen bidez, betiere horretarako Europar Batasunaren baimena baldin badu eta aipatu baimenaren mugen barruan.\n2.– Eskaera bakarra aurkezteko epea bukatu ondoren, nekazariek maiatzaren 31ra arteko epea izango dute zuzeneko ordainketak edo landa-garapenerako neurriak aldatu edo berriak sartzeko, banakako lurzatiak edo banakako ordainketa-eskubideak gehitzeko, betiere kasuan kasuko laguntza-erregimenean ezarritako baldintzak betetzen badira. Aldaketa horiek eragina baldin badute aurkeztu beharreko egiaztagiri edo kontraturen batean, hura aldatzeko aukera ere izango da.\n1.– Lehen ebazpen-zatian aurreikusitako laguntzak arautzen dituen araudia honako xedapen hauetan ezarritakoa izango da: Europako Parlamentuaren eta Kontseiluaren 2013ko abenduaren 17ko 1307/2013 (EB) Erregelamendua; Europako Batzordearen 2016ko irailaren 8ko 2016/1613 (EB) Erregelamendu Delegatua; abenduaren 19ko 1075/2014, 1076/2014, 1077/2014, eta 1078/2014 Errege Dekretuak; eta otsailaren 16ko 20/2016 Dekretua. Agindu honen ondorioetarako, erreferentziazko araudia osatuko dute xedapen horiek.\n2.– 2019ko ekitaldirako deitutako laguntza-erregimen bakoitzerako erreferentziazko araudia ezagutzera ematearren, agindu honen eranskinetan jaso da aurreko puntuan aipatutako Europako Erkidegoko eta Estatuko araudia, agindu hau onartzean indarrean dena.\n1.– Nekazaritza-jarduerari eta nekazari aktiboaren izaerari dagokionez abenduaren 19ko 1075/2014 Errege Dekretuaren 8. artikuluan eta hurrengoetan ezarritako aurre-kontrola egiteko asmoz, eskaera bakarrean jasoko da agintari eskudunari baimena ematea zerga-administraziotik kontrol horietarako beharrezko zerga-informazioa lor dezan Pertsona batek bere zerga-aitorpena Euskal Autonomia Erkidegotik kanpo egin eta Euskal Autonomia Erkidegoan zuzeneko laguntzak eskatzen dituenean, behar den zerga-informazioa aurkeztu beharko du.\n3.– Eskaera bakarrean, berariazko adierazpen bat gehitu beharko du eskatzaileak, non adieraziko baitu 1075/2014 Errege Dekretuko III. eranskinean jasotako kodeei dagokien jarduerarik burutzen duen ala ez, Ekonomia Jardueren Sailkapen Nazionalaren (EJSN) edo Ekonomia Jardueren gaineko Zergaren (EJZ) arabera. Halaber, eskatzailea jabea bada edo 1075/2014 Errege Dekretuaren III. eranskineko jarduerak gauzatzen dituen erakunde elkartu bateko gehiengo partaidetza badu –edo erakundean parte-hartze handiena badu–, adierazpen horretan sartuko da. Kasu horretan nekazariak elkartutako entitate horien IFZ adieraziko du.\nBaldin eta eskaera bakarrean nekazariak adierazten badu 1075/2014 Errege Dekretuaren aipatu III. eranskinean zehaztutako jardueraren bat burutzen duela –bere kontura zein erakunde elkartu baten bidez– nekazari aktibotzat hartzeko eskatu ahalko du, eta, eskabide bakarrarekin batera, nekazari aktibo izateko 1075/2014 Errege Dekretuko 8.2 artikuluan ezarritako hiru baldintzetako bat gutxienez betetzen duela egiaztatzen duten agiriak aurkeztuko ditu.\nForu aldundiek, dirulaguntzak kudeatzen dituzten organoak direnez, sistema bat ezarri ahal izango dute, nekazaritza-lurzatien jabeek dagokien foru-erakundeei jakinaraz diezaieten zein lurzati –errentan edo lagata ez daudelako– ezin diren eskatu laguntzak jasotzeko; izan ere, horretarako, titulartasuna egiaztatu beharko dute eta SIGPACeko erreferentziak adierazi. Kasu horretan, abenduaren 19ko 1075/2014 Errege Dekretuaren VII. eranskineko I. atalaren 11. paragrafoan xedatutakoarekin bat etorriz, eskatzaileek ez dute adierazi beharko eskaeran errentatzailearen, lagatzailearen edo apartzeroaren IFZ.\n1.– Era indibidualean aitortutako esparruetan larre historikoen onargarritasun-koefizienteak zein 2015ean erabilera komuneko azalerei esleitutako koefizienteak –lurzorua, malda eta landaredia parametroetan oinarritutako metodologia aplikatu ondoren– eguneratuko dira, hala badagokie, tokian bertan egiten diren kontrolen ondoren ezarritako koefizienteekin, interesdunek aurkeztutako alegazioekin, ortofotografia berriak argitaratu ondoren SIGPACak egindako berrikuspenekin, eta komuntzat hartutako larreen kasuan mendi-zerbitzuek egindako jakinarazpenekin.\n2.– Aurretik aitortu gabeko esparruetan, «0» onargarritasun-koefizientea esleituko da ofizioz. Esparru horiek aitortu nahi badira, SIGPAC alegazio bat aurkeztu beharko da, eta lurzoruan bertan edo kabinetean egindako kontrol baten ondoren onargarritasuna egiaztatu eta gero LOK bat esleituko da.\nNekazaritzako Lurzatien Informazio Geografikoko Sistemakoez (SIGPAC) bestelako erreferentziak dituzten erabilera komuneko larre iraunkorren kasuan, komuntzat hartutako larreak kudeatzen dituzten erakundeek aitorpen bat aurkeztu beharko dute eskaera bakarra ireki aurretik, abenduaren 19ko 1075/2014 Errege Dekretuaren XIV. eranskinean ezarritakoari jarraikiz. Azalera horietan ez dira onartuko 1075/2014 Errege Dekretuaren IV. eranskinean jasotako mantentze-jarduerak.\nBederatzigarrena.– Ingurumenari dagokionez sentikorrak diren larre iraunkorrak.\nAbenduaren 19ko 1075/2014 Errege Dekretuaren 21. artikuluan xedatutakoaren ondorioetarako, agindu honen II. eranskinaren V. epigrafean jaso denez, Euskal Autonomia Erkidegoan, 2019ko kanpainarako, sentikortzat hartzen dira Kontseiluaren 1992ko maiatzaren 21eko 92/43/EEE Zuzentarauaren edo Europako Parlamentuaren eta Kontseiluaren 2009ko azaroaren 30eko 2009/147/EE Zuzentarauaren babesean izendatutako Natura 2000 Sareko babes zorrotzeko habitaten zerrendan sartutako larre iraunkorrak.\nSIGPACaren bisorean, eremu horiek mugatzen dituen geruza bat sortu da, eta honako helbide elektronikoan kontsulta daiteke: http: //www.euskadi.eus\nHamargarrena.– Aldi baterako ez-emankorrak.\n2019ko kanpainan, azalera onargarrien barruan kokatuta dauden aldi baterako azalera ez-emankorrak eskaera bakarrean aitortuko dira Euskal Autonomia Erkidegoan, kanpaina honetan laguntza jasotzeko eskubidea ematen ez badute ere.\nHamargarrena.– Gaitasun mistoko behi-arrazak.\nAbenduaren 19ko 1075/2014 Errege Dekretuaren 67.2 artikuluan xedatutakoaren ondorioetarako, Euskal Autonomia Erkidegoan, 2018ko kanpainan, Montbelliarde, Fleckvieh eta arre izeneko behi-arrazak haragitarako edo esnetarako gaitasunekotzat hartu ahal izango dira, ustiategiaren produkzio-orientazioaren arabera.\nHamabigarrena.– Abeltzaintzako ustiategien titulartasuna.\nLotutako laguntzak eskatzen dituzten abeltzainek laguntza jaso dezaketen abereak dauden ustiategien titulartasunari eutsi beharko diote horien hautagarritasuna zehazten den datetan, eta, betiere, urte bakoitzeko eskabidea aldatzeko epemugara arte.\nEskabideak aldatzeko aldia amaitu baino lehen ustiategiaren titulartasuna aldatzen dutenek abereen hautagarritasuna zehazten den datetan ustiategiaren titulartasunari eutsi beharra izatetik salbuetsiko dira. Kasu horietan, abereen hautagarritasuna zehazten den datetan titulartasun-aldaketa izan duen ustiategiko titular berriak ustiategian dauden abere guztiengatik jasoko du laguntza, abereen titulartasuna data horietan titular berriaren zein aurrekoarena izan.\nHamahirugarrena.– Abeltzain gaztea eta abeltzain hasi berria.\nAbeltzainei laguntzak emateko eskabideei dagokienez, honako kontzeptuak hartuko dira aintzat:\na) Abeltzain gaztetzat hartuko dira 1075/2104 Errege Dekretuaren 25. artikuluan ezarritako betekizunak betetzen dituztenak, baita oinarrizko ordainketa-erregimena jasotzeko eskubiderik izan ez, edo laguntza hori eskatu ez izan arren, 25. artikuluan ezarritako gainerako betekizunak betetzen dituztenak ere.\nb) Jarduera hasten duen abeltzaintzat hartuko dira abenduaren 19ko 1076/2014 Errege Dekretuaren 24.4 artikuluan ezarritako baldintzak betetzen dituztenak, baita erreserba nazionaleko oinarrizko ordainketarako eskubideak eskatu gabe, 24.4 artikuluan ezarritako gainerako betekizunak betetzen dituztenak.\nHamalaugarrena.– Baldintzen ez-betetzeak balioestea.\nBaldintzak ez-betetzeak agindu honetako VI. eranskinean aurreikusitako irizpideen arabera balioetsiko dira.\nHamabosgarrena.– Minda erabiltzea nekazaritza-sailetan.\n2019ko ekitaldian, % 20tik gorako bataz besteko malda duten lurzatietan, oro har ezingo da aplikazio hori burutu plater, haizemaile edo kanoi bidez.\nDena den, Euskal Herriaren orografia espezifikoa eta ukitutako lurzati-kopurua aintzat hartuta, debeku horretatik salbuetsiko dira mendi-eremu gisa aitortutako udalerrietako lurzatiak, horrela izendatuak izan direnak 1305/2013 Erregelamenduaren 2. apartatuko 32. artikuluan ezarritako jarraibideen arabera.\nb) 2018ko kanpainatik aurrera, 1075/2014 Dekretuaren 92. artikuluan xedatzen denez, eskatzaile guztientzat nahitaezkoa da haien ustiategiko nekazaritza-lurzatien mugatze grafikoa, formatu digitalean egindakoa, eta, horretarako, informazio geografikoko sistemen teknologian oinarritutako tresna informatikoak erabiliko dituzte (eskumena duen agintaritzak ezarri eta haien esku jarritakoak). Aurrekoa eragotzi gabe, erabilera komuneko larre iraunkorren kasuan nekazariak ez du nekazaritza-lurzatien deklarazio grafikoa egin beharko.\nc) Eskaera horretan, titularrak oinarrizko zer ordainketa-eskubiderengatik jaso nahi duen ordainketa adierazi beharko da, laguntza-eskabide bakarrak bildu beharko duen gutxieneko informazioa ezartzen duen 1075/2014 Errege Dekretuaren VII. eranskinari jarraikiz. Laguntza-eskubideak esleitu diren eskualdean baino ezin izango ditu aktibatu eskaera bakarra aldatzeko epemugako egunean erabilgarri dituen edota data horren ondoren lagapen bidez edo eskubide berrien esleipenaren bidez jasotzen dituen nekazariak. Laguntza-eskabidearen xede diren oinarrizko ordainketa-eskubideen identifikazioaren ordez produktorearen deklarazio bat aurkez daiteke, oinarrizko ordainketarako eskubideen datu-basean agertzen diren eskubide guztien berri emateko eskatuz.\n1.– Oinarrizko ordainketarako eskubideen esleipen eta aktibazioaren ondorioetarako, ustiategiko nekazaritza-azalerak hartuko dira hektarea onargarritzat –errotazio laburreko baso-landareen azalera landatuak barne–, betiere horietan nekazaritza-jarduera bat egiten bada 1075/2014 Errege Dekretuaren 3. artikuluaren definizioaren arabera, edo azalera nekazaritzakoak ez diren jardueretarako ere erabiltzen denean, nagusiki nekazaritza-jardueretarako erabiltzen bada. Ustiategi bateko nekazaritza-azalera bat nekazaritzakoak ez diren jardueretarako ere erabiltzen denean, azalera hori nagusiki nekazaritza-jardueretarako erabiltzen dela ulertuko da, betiere jarduera horiek nekazaritzakoak ez diren jardueren intentsitate, izaera, iraupen eta egutegiak oztopatu gabe egin badaitezke.\n2.– Era berean, azalera onargarritzat hartuko dira: landa-garapenerako laguntza zuzenak, laguntza jakin batzuk edo mahastizaintzako eta ardogintzako sektoreari laguntzeko programa jakin batzuk betez egindako ordainketak eskuratu dituzten pertsonek bete behar dituzten baldintza-arauak ezartzen dituen abenduaren 19ko 1078/2014 Errege Dekretuaren 2. artikuluan zehaztuta dauden paisaia-elementuak, baldin eta ustiategiko nekazaritza-lurzatien parte badira, gehienez 2 metroko zabalera eta 100 m\n1) Europako Parlamentuaren eta Kontseiluaren 2009ko azaroaren 30eko 2009/147/EE Zuzentaraua (basa-hegaztien kontserbazioari buruzkoa), Kontseiluaren 1992ko maiatzaren 21eko 92/43/EEE Zuzentaraua (habitat naturalen eta basa-fauna eta basa-floraren kontserbazioari buruzkoa) eta Europako Parlamentuaren eta Kontseiluaren 2000ko urriaren 23ko 2000/60/EE Zuzentaraua (ur-politikaren eremuan jarduteko Europako Erkidegoko esparru bat ezartzen duena) aplikatzearen ondorioz dagoeneko «onargarri» terminoaren definizioa betetzen ez dutenak.\n2) Edota nekazari bakoitzaren konpromisoak dirauen bitartean basotzen direnak, Kontseiluaren 1999ko maiatzaren 17ko 1257/1999 Erregelamenduaren (EE) 31. artikuluari (Nekazaritza Bideratzeko eta Bermatzeko Europako Funtsaren (NBBEF) konturako landa-garapenerako laguntzari buruzkoa), 2005eko irailaren 20ko 1698/2005 Erregelamenduaren (EE) 43. artikuluari edota Europako Parlamentuaren eta Kontseiluaren 2013ko abenduaren 17ko 1305/2013 Erregelamenduaren (EB) 22. artikuluari jarraikiz.\n3) Edota nekazari bakoitzaren konpromisoak dirauen bitartean produkziotik kendu direnak, 1999ko maiatzaren 17ko 1257/1999 Erregelamenduaren (EE) 22.–24. artikuluei, 2005eko irailaren 20ko 1698/2005 Erregelamenduaren (EE) 39. artikuluari eta Europako Parlamentuaren eta Kontseiluaren 2013ko abenduaren 17ko 1305/2013 Erregelamenduaren (EB) 28. artikuluari jarraikiz.\n5.– Landa-garapenerako laguntzen ondorioetarako IV. tituluan jasotzen den baso-definizioan sartzen diren nekazaritza-hektareak –3. zenbakian ezarritakoez bestelakoak–, baita Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamenduaren 21, 22, 23, 24, 25, 26 eta 34. artikuluetan oinarrituta landa-garapenerako laguntza jasotzeko basotzat hartzen den nekazaritza-azalera ere, onargarriak izango dira, baldin eta bertan nekazaritza-jarduera dagoela egiaztatu badaiteke, eta bertan egiten diren nekazaritza-jarduerek ez badakarte finantziazio bikoitz bat landa-garapenerako laguntzak jaso ahal izateko eskatzekoak diren betekizun edo konpromisoekin.\n9.– Ez dira onargarriak izango bost urtez baino gehiago segidan lugorri deklaratu diren laborantza-lurren esparruetako azalerak, eskatzaileak ez badu kanpaina honetan azalera horretan laborantza bat deklaratzen, edo nekazal-jardueraren bat burutzen ari dela egiaztatzen, SIGPAC Nekazaritza Lursailak Identifikatzeko Informazio Geografikoaren Sistemari alegazio bat aurkeztu eta ebazpen positiboa jasota.\n10.– Ez dira onargarriak izango bost urtez baino gehiagoz segidan 1075/2014 Errege Dekretuaren IV. eranskinean jasota daudenetako mantentze-jarduera bat burutu izana deklaratu duten lurzati-azalerak edo esparruak, baldin eta eskatzaileak ez badu egiaztatzen nekazal-jardueraren bat burutzen ari dela. Horretarako, SIGPACari alegazio bat aurkeztu behar dio eta haren ebazpen positiboa jaso.\n11.– Nekazaritza-lurzatiak kalamua landatzeko erabiltzen badira, Merkataritza Barietateen Espainiako Erregistroan Nekazaritzako landare-espezieen barietateen katalogo komunaren barruan agertzen diren edota ordainketa ematen den urteko martxoaren 15ean Batzordearen 2004ko abenduaren 1eko 2004/842/EE Erabakiari jarraikiz merkaturatzeko baimena duten barietateetako hazi egiaztatuak baino ez dira erabiliko. Barietate horiek onargarriak izateko, tetrahidrocannabinol-edukiak % 0,2 izan behar du gehienez. Laborantzak hazkunde-baldintza normaletan egon behar du, tokiko ohituren arabera loratzearen ondorengo hamar egunetan gutxienez. Dena den, agintari eskudunak baimena eman ahalko du kalamua loratzen hasi ondoren baina loratzea amaitu ondorengo hamar egun igaro aurretik biltzeko, baldin eta ikuskatzaileek, ikuskaritza-ondorioetarako, loratzea amaitu eta gutxienez hurrengo hamar egunetan lursail bakoitzeko landatzen jarraitu behar diren zati adierazgarriak zehazten badituzte, betiere Batzordearen 2014ko martxoaren 11ko (EB) 639/2014 Erregelamendu Eskuordetuaren III. eranskinean ezarritako metodoaren arabera.\nEskatzaileak, deklarazio grafikoan, nekazaritza-lurzatien azalera bereiziko du SIGPAC esparru oso bat deklaratzen ez duenean, edo esparru batean produktu desberdinak edo produktu beraren barietate desberdinak deklaratzen dituenean, baldin eta produktu eta barietate horien arteko desberdintasunak eraginik badu eskatzen den laguntzaren onargarritasunean. Adierazitako hori ez da aplikatuko erabilera arrunteko larre iraunkorren kasuan eta lurzatiaren titularra apartzeria-erregimenekoa den kasuan.\n1.– Europako Parlamentuaren eta Kontseiluaren abenduaren 17ko 1307/2013 Erregelamenduaren (EB) III. tituluko 3. kapituluan xedatutakoari jarraikiz, Nekazaritza Politika Erkidearen oinarrizko ordainketa-erregimenerako eskubideak esleitzeari buruzko abenduaren 19ko 1076/2014 Errege Dekretuak araututako oinarrizko ordainketaren erregimena betez ordainketa baterako eskubidea duten nekazariek klimarako eta ingurumenerako onuragarriak diren, beren ustiategiaren ezaugarriak kontuan hartuta bidezkoak diren eta kapitulu honetan adierazi diren nekazaritza-jardunbideak bete beharko dituzte hektarea onargarri guztietan.\n2.– Nekazari bakoitzari dagokion ordainketaren zenbatekoa, nolanahi ere, nekazariak bidezko urte bakoitzean aktibatutako oinarrizko ordainketa-eskubideen guztizko balioaren ehuneko gisa kalkulatuko da. Ehuneko hori urtero finkatuko da, eta, kalkulatzeko, 1075/2014 Errege Dekretuaren II. eranskinean dagokion urterako ezarritako finantza-zuzkiduraren guztizko zenbatekoa urte horretan maila nazionalean aktibatutako oinarrizko ordainketa-eskubide guztien guztizko balioarekin zatituko da, 16. artikuluari jarraikiz. Horrela kalkulatutako ehunekoa urtero argitaratuko da Nekazaritza Bermatzeko Espainiako Funtsaren webgunean.\na) Laboreen dibertsifikazioa.\nIV.– Laboreen dibertsifikazioa.\na) Ustiategiko laborantza-lurrak 10-30 hektarea hartzen dituenean, gutxienez bi labore mota landatu beharko ditu laborantza-lur horretan, eta labore nagusiaren ehunekoa guztizkoaren % 75 izango da gehienez; edota\na) Laborantza-lurra urtearen edo laborantza-zikloaren zati esanguratsu batean oso-osorik urpeko laboreetarako erabiltzen denean.\nb) Laborantza-lurren % 75 baino gehiago belarra edo beste belar-bazka batzuk produzitzeko erabiltzen denean, edo lekadunak landatzeko, edo lugorri uzten denean, edo erabilera horiek konbinatzen direnean.\nc) Nekazaritza-azalera onargarriaren % 75 baino gehiago larre iraunkor gisa, belarra edo beste belar-bazka batzuk produzitzeko edo urtearen edo laborantza-zikloaren zati esanguratsu batean urpeko laboreak produzitzeko erabiltzen denean edota erabilera horiek konbinatzen direnean.\n3.– Gainera, 1. idatz-zatiari jarraikiz eskatutako gehieneko atalaseak ez dira aplikatuko ustiategietan baldin eta laborantza-lurren % 75 baino gehiago belarrak, beste belar-bazka batzuek, lugorri utzitako lurrek edo urpeko laboreek hartzen badute urteko edo laborantza-zikloko tarte esanguratsu batean. Kasu horretan, gainerako laborantza-lurreko labore nagusiak ez du gainerako laborantza-lur horren % 75 baino gehiago hartuko, belarraren, beste belar batzuen edo lugorri utzitako lurren kasuan izan ezik.\n4.– Artikulu honen ondorioetarako, honako adiera hauek guztiak hartuko dira laborantzatzat:\na) Laboreen sailkapen botanikoan zehaztutako generoetako edozeinen laborantza.\nb) Brassicaceae, Solanaceae eta Cucurbitaceae familietako edozein espezieren laborantza.\nc) Lugorri utzitako lurra.\nNeguko eta udaberriko laboreak eta Triticum spelta labore desberdintzat hartuko dira genero berekoak izan arren, baita aurrekoen desberdina izaki, labore desberdina den beste edozein genero edo espezie mota ere, etorkizunean zuzenean aplikatzekoa izango den erkidegoko araudiak esanbidez hori ezarri badu.\n2.– Nekazari batek aurreko idatzi-zatian jasotako betebeharrari lotuta dauden larre iraunkorrak bihurtu edo lantzen baditu, azalera hori birmoldatu eta larre iraunkor bihurtzera eta –agintari eskudunek hori ezartzen badute– adierazitako ekintzak ingurumenean eragindako kalteak alderantzikatzeko ematen dituen aginduak betetzera behartuta egongo da.\n4.– Birmoldatutako azalerak larre iraunkortzat hartuko dira kaltea konpontzeko birmoldaketa egiten den egun beretik aurrera, eta artikulu honetan ezarritako betebeharrei lotuta egongo dira.\n1.– Larre iraunkorren erreferentziazko proportzioa honako hauen arteko emaitza izango da:\na) 2012. urtean larre iraunkorretarako erabili ziren eta Kontseiluaren 2009ko urtarrilaren 19ko 73/2009 (EE) Erregelamenduari jarraikiz aitortu ziren azalerak, eta 2015ean abenduaren 19ko 1075/2014 Errege Dekretuaren 91. artikuluari jarraikiz larre iraunkor gisa aitortzen diren eta 2012an aitortu ez ziren azalerak.\n2.– Gainera, urtean behin, nekazariek aipatu 91. artikuluari jarraikiz aitortutako guztizko nekazaritza-azaleratik larre iraunkorretarako erabilitako azaleren proportzioa kalkulatuko da maila nazionalean.\nVII. Larre iraunkorren proportzioari eustea.\n1.– Larre iraunkorren urteko proportzioa –abenduaren 19ko 1075/2014 Errege Dekretuaren 22.2 artikuluan ezarritakoari jarraikiz kalkulatua– erreferentziazko proportzioa baino % 5 txikiagoa izango da gehienez. Hala ere, urte jakin batean larre iraunkorretarako erabilitako azalera, termino absolutuetan, 22.1.a) artikuluan adierazitakoari jarraikiz ezarritakoa baino gehienez ere % 0,5 txikiagoa bada, larre iraunkorren proportzioari eusteko betebeharra betetzen dela ulertuko da.\n2.– Nekazaritza, Arrantza, Elikadura eta Ingurumen Ministerioak Estatuan larre iraunkorren proportzioa –abenduaren 19ko 1075/2014 Errege Dekretuaren 22.2 artikuluari jarraikiz ezarritakoa– erreferentziazko proportzioa –22.1 artikuluari jarraikiz ezarritakoa– baino % 5 txikiagoa edo are txikiagoa dela, larre iraunkorretarako erabilitako azaleraren aldakuntzak, termino absolutuetan, aurreko idatzi-zatian ezarritako muga gainditzen duela eta larre iraunkor batzuei beste erabilera batzuk eman zaizkiela egiaztatzen duenean, bihurketa horiek egin dituzten nekazariek berriz ere larre iraunkor bihurtu beharko dituzte azalera horiek.\n3.– Birmoldaketa hori egitera behartutako nekazariak izango dira, aurreko bi urte naturaletan edo, 2015. urtearen kasuan, aurreko hiru urte naturaletan aurkeztutako eskaeretan oinarrituta abenduaren 19ko 1075/2014 Errege Dekretuaren 91. artikuluari edota Kontseiluaren 2009ko urtarrilaren 19ko 73/2009 (EE) Erregelamenduaren 19. artikuluari jarraikiz, larre iraunkorreko azalerak zirenak beste erabilera batzuetarako bihurtu diren nekazaritza-azalerak dituztenak eta, 21. artikuluaren xedapenei lotuta ez dauden larre iraunkorretarako azalerei dagokienez, kapitulu honetan bildutako betebeharrei lotuta dauden nekazariak.\n6.– Kontseiluaren 2005eko irailaren 20ko 1698/2005 (EE) Erregelamenduari eta Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamenduari jarraikiz hartutako konpromisoak betez nekazariek sortutako larre iraunkorren azalerak ez dira nekazariek berriz bihurtutako azaleran kontabilizatuko artikulu honetan adierazitako ehunekoa kalkulatzerakoan.\n7.– Agintari eskudunek birmoldatzeko betebehar indibiduala eta larre iraunkorrei beste erabilera batzuk ez emateko arauak jakinaraziko dituzte estatuan % 5etik gorako murrizketa finkatzen den urteko abenduaren 31 baino lehen.\n8.– Birmoldatzeko betebeharra duten nekazariek hurrengo urterako eskaera bakarra aurkezteko egunaren aurretik egin beharko dute birmoldaketa.\n9.– Arestian zehaztutako betebeharrak betez berriz ere larre iraunkor bihurtutako azalerak birmoldaketaren lehen egunetik aurrera hartuko dira larre iraunkortzat. Azalera horiek belarren edo beste belar-bazka batzuen laborantzarako erabiliko dira birmoldaketa egin eta segidako bost urtetan gutxienez. Dena dela, eraginpean hartutako nekazariek belarren edo beste belar-bazka batzuen laborantzarako erabiltzen diren azalerak erabili ahal izango dituzte lurrak larre iraunkor bihurtzeko betebeharra betetzeko. Kasu horretan, segidako bost urteetara iristeko falta diren urteetan izan beharko dituzte azalerek erabilera horiek.\na) Lugorri utzitako lurrak.\nb) 1075/2014 Errege Dekretuaren VIII. eranskinean zerrendatuta dauden nitrogenoa finkatzeko laboreetarako azalerak.\nc) Honako artikulu hauei jarraikiz nekazariaren konpromisoak dirauen artean basotzen diren azalerak: Kontseiluaren 1999ko maiatzaren 17ko 1257/1999 Erregelamenduaren (EE) 31. artikulua; 2005eko irailaren 20ko 1698/2005 Erregelamenduaren (EE) 43. artikulua edo Europako Parlamentuaren eta Kontseiluaren 2013ko abenduaren 17ko 1305/2013 Erregelamenduaren (EB) 22. artikulua.\ne) Miscanthusak dituzten azalerak.\nf) Silphium perfoliatumak dituzten azalerak.\ng) Landare ezti-emaileetarako lugorri utzitako lurrak (polen eta nektar asko duten espezieak).\n5.– Dena dela, lehenengo paragrafoa ez da aplikagarria izango honako kasu hauetan:\na) Laborantza-lurren % 75 baino gehiago belarra edo beste belar-bazka batzuk produzitzeko erabiltzen denean, lugorri uzten denean, lekadunak landatzeko erabiltzen denean edo erabilera horiek konbinatzen direnean.\nb) Nekazaritza-azalera onargarriaren % 75 baino gehiago larre iraunkor gisa, belarra edo beste belar-bazka batzuk produzitzeko edo urtearen edo laborantza-zikloaren zati esanguratsu batean urpeko laboreak produzitzeko erabiltzen denean edota erabilera horiek konbinatzen direnean.\n6.– 2. idatzi-zatian zerrendatutako interes ekologikoko azalera-kategoria bakoitzeko hektarea konputagarriak neurtzeko, abenduaren 19ko 1075/2014 Errege Dekretuaren IX. eranskinean jasotako haztapen-faktoreak erabiliko dira.\n7.– Interes ekologikoko azaleratzat hartutako lugorrietan eta nitrogenoa finkatzeko laboreetan debekatuta dago produktu fitosanitarioak erabiltzea.\n1.a) Gehienez 40 urte izatea oinarrizko ordainketa-eskubideen lehen eskaera aurkezten duen urtean.\n2.a) Nekazaritzako ustiategi batean lehenengo aldiz ezartzea ustiategi horren arduradun gisa, edo oinarrizko ordainketaren erregimenaren babesean egindako eskaera lehenengo aldiz aurkeztu baino bost urte lehenago ezarri izana ustiategi horretan. Ustiategiaren kudeaketari, etekinei eta finantza-arriskuei lotutako erabakiei dagokienez epe luzerako kontrola ezartzen duenean ulertuko da nekazari gazte bat ustiategiko arduraduna dela. Paragrafo horren ondorioetarako, nekazaritza-jarduerari dagokion Gizarte Segurantzako erregimenean alta hartu izanaren egunetik aurrera hartuko da kontuan lehen instalazioa.\n3.a) Landa Garapenerako Programaren esparruan lehen ezarpenerako laguntza emateko aldeko espediente bat izatea, edo nekazaritzarako nahikoa gaitasun-maila duela egiaztatzea; hori zehazteko kontuan hartuko dira ikaskuntzekin eta esperientzia profesionalarekin lotutako irizpideak –autonomia-erkidego bakoitzak garatutako landa-garapenerako programetan eskatzen direnekin bat datozenak–, nekazaritza-ustiategiak modernizatzeari buruzko uztailaren 4ko 19/1995 Legearen 4.1.b) artikuluan ezartzen denez. Eskaera bakarra aldatzeko epemuga baino lehenago beteta izan beharko ditu eskakizun horiek.\n1.a) Pertsona juridikoak oinarrizko ordainketa-eskubideen lehenengo eskaera aurkezten duen urtean b) puntuan ezarritakoa betetzen duen nekazari gazte bati egitea erreserba nazionalari oinarrizko ordainketa-eskubideen esleipena eskatzen dion pertsona juridikoaren gaineko epe luzerako kontrol eraginkorra (nekazari gazteentzako ordainketa osagarria). Esan daiteke nekazari gazte batek edo nekazari gazte talde batek pertsona juridikoaren gaineko kontrol eraginkorra duela pertsona juridiko horren baitan erabakitzeko ahalmena duenean; horretarako, eskatzen zaio pertsona juridikoaren kapital sozialean kapital sozialaren erdia baino gehiagoko partaidetza eta boto-eskubideen erdia baino gehiago izatea.\n2.a) Zenbait pertsona fisikok, nekazari gazteak ez diren pertsonak barne, pertsona juridikoaren kapitalean edo kudeaketan parte hartzen badute, nekazari gaztea epe luzerako kontrol eraginkorra egiteko moduan egongo da, banaka edo beste nekazari batzuekin elkarlanean. Pertsona juridiko bat, banaka edo beste batzuekin batera beste pertsona juridiko baten kontrolpean badago, aurreko paragrafoan ezarritako baldintzak pertsona juridiko hori kontrolatzen duen edozein pertsona fisikori aplikatuko zaizkio. Xede horretarako, b) letran «ezarpena» aipatu dugunean, pertsona juridikoa kontrolatzen duten nekazari gazteen ezarpena adierazi nahi izan dugu.\n1.– Nekazari gazteentzako ordainketaren zenbatekoa urtero kalkulatuko da. Horretarako, nekazariak 1075/2014 Errege Dekreturen 16. artikuluari jarraikiz aktibatutako ordainketa-eskubideen kopurua nekazariak jabetzan edo errentan dituen ordainketa-eskubideen batez besteko balioaren % 50 izango den zenbateko finko batekin biderkatuko da.\n2.– Nekazari gazteentzako laguntza, 1. paragrafoan ezarritakoaren arabera ateratzen dena, kanpaina bakoitzean oinarrizko ordainketa-eskubideen bidez jasotako laguntzaren osagarri modura emango da.\n3.– Ordainketa gehienez ere bost urterako emango da, laguntza osagarri honetarako ordainketa-eskaera aurkeztu eta urtebeteko epean, betiere eskaera aurkezten bada 1075/2014 EDaren 25.b).2. artikuluan aipatzen den instalazioa egin ondorengo bost urteetan. 2018a baino lehenago aurkeztutako eskariei dagokienez nekazari gazteentzako ordainketa jaso duten nekazariei ere bost urteko epea aplikatu ahalko zaie.\n3.– Urte jakin batean nekazari gazteentzako eskatutako ordainketaren guztizko zenbatekoak ezarritako % 2ko muga gainditzen badu, murrizketa lineal bat aplikatuko zaie aldi horretan aurreko artikuluaren arabera ordaindu beharreko zenbatekoei.\n1.– Laguntza emango zaie lur ureztatuetan zein abenduaren 19ko 1075/2014 Errege Dekretuaren X. eranskinean agertzen diren udalerrietako lehorreko azaleretan labore proteiko jakin batzuk produzitzen dituzten nekazariei, baldin eta Erregionalizazio Produktiborako Planaren arabera 2.000 kg/ha-tik gorako Eskualdeko Errendimendu Indizea badute eta atal honetan ezarritako betekizunak betetzen badituzte.\n2.– Laguntza honen ondorioetarako, labore proteikotzat hartuko dira landare-proteinaren eduki handia izanik abereak elikatzeko erabiliko diren honako labore talde hauek:\na) Proteaginosoak: ilarra, baba, eskuzuria.\nb) Lekadunak: txirta edo zalkea, erua, algarrobo-lekak, titarroak edo almortak, ailorbea, aixkola, alpapa (lehorreko lurretan baino ez), astorkia, suila.\nOhiko laborantza-jardunbidea denean, zerrenda horretan agertzen diren lekadun- eta proteaginoso-espezieak zerrenda honetan sartuta ez dauden beste labore batzuekin nahasi ahalko dira, betiere lekadunak eta proteaginosoak nahasketako labore nagusia badira eta beste laborea Europako Parlamentuaren eta Kontseiluaren 2013ko abenduaren 17ko 1307/2013 (EB) Erregelamenduaren 52.2 artikuluari jarraikiz lotutako laguntza bat jaso dezaketen sektoreen zerrendan badago.\n4.– Neurri horren aurrekontu-zuzkidura, labore talde bakoitzerako, abenduaren 19ko 1075/2014 Errege Dekretuaren II. eranskinean adierazitakoa izango da, eta urtero erabiliko da 29. artikuluan ezarritakoa kontuan hartuta.\nAurreko artikuluan aipatutako labore proteikoren bat produzitzen duten eta urtero eskaera bakarrean eskatzen duten nekazariak izan daitezke laguntza horren onuradunak, betiere honako betekizun hauek betetzen badituzte:\na) Europar Batasuneko nekazaritza-landareen barietateen katalogoan edo merkataritza-barietateen Espainiako Erregistroan jasota dauden edota Batzordearen 2004ko abenduaren 1eko 2004/842/EE Erabakiari jarraikiz eskabidea aurkezten den urteko martxoaren 30ean merkaturatze-baimen bat duten barietate edo espezieren bateko haziak erabiltzea. Ezein barietate-katalogotan agertzen ez diren edota barietate jakin batekoa izan behar gabe merkatura daitezkeen espezieetako haziak betekizun horretaz salbuetsita daude.\nc) Laborearen garapen normala ziurtatuko duten nekazaritza-lanak egitea, eta laborea ondoren labore eta aprobetxamendu bakoitzerako adieraziko den egoera fenologikora iritsi arte lurrean edukitzea, behar bezala justifikatutako ezinbesteko arrazoien kasuan izan ezik:\ni) Aletarako proteaginosoak eta lekadunak, soja barne: alearen heldutasun esnekariaren egoerara iritsi arte.\nii) Urteko bazka-aprobetxamendurako proteaginosoak eta lekadunak: loratzen hasi arte.\niii) Urte anitzeko bazka-lekadunak: urte osoan, laborea ereiten eta amaitzen den urtean izan ezik; lan horiek, nolanahi ere, inguruko jardunbide tradizionalei jarraikiz egingo dira.\niv) Oleaginosoak, soja izan ezik: aleak hartzen duen arte.\ne) Laguntza kobratzetik salbuetsita geratuko dira ongarri berde gisa erabiltzeko produkzioa duten azalerak bai eta merkaturatzeko haziak lortzekoak ere, ongi justifikatutako ezinbesteko arrazoiengatik ez bada.\n2.– Nekazaritza, Arrantza, Elikadura eta Ingurumen Ministerioak, 1075/2014 Errege Dekretuko 107.4.b) artikuluan ezarritakoari jarraikiz autonomia-erkidegoetatik bidezko datuak jaso eta, hala badagokio, 1075/2014 Errege Dekretuko 36. artikuluari jarraikiz oleaginosoen azaleraren murrizketa-koefizientearen inguruko Europako Batzordearen betearazpen-egintza onartu ondoren, labore proteikoetarako laguntzaren zenbatekoa finkatuko du, aurreko paragrafoan ezarritakoari jarraikiz. Horrela kalkulatutako zenbatekoa urtero argitaratuko da Nekazaritza Bermatzeko Espainiako Funtsaren webgunean.\n1.– Azalera bakoitzeko lotutako laguntza bat emango da, Europako Parlamentuaren eta Kontseiluaren abenduaren 17ko 1307/2013 (EB) Erregelamenduari jarraikiz, arbendolondo- hurritz- edo algarrobo-plantazioak dituzten eta hurrengo artikuluan adierazitako baldintzak betetzen dituzten nekazarientzat.\n4.– Neurri horren aurrekontu-zuzkidura abenduaren 19ko 1075/2014 Errege Dekretuaren II. eranskinean adierazitakoa izango da, eta urtero erabiliko da 29. artikuluan ezarritakoa kontuan hartuta.\n1.– Laguntzaren hektarea bakoitzeko zenbatekoa Nekazaritza, Arrantza, Elikadura eta Ingurumen Ministerioak finkatuko du, eta, horretarako, neurri horren eskualde bakoitzerako aurrekontu-zuzkidura eskualde bakoitzerako finkatutako azaleren guztizkoarekin zatituko du; guztizko hori autonomia-erkidegoen komunikazioetatik lortuko da, abenduaren 19ko 1075/2014 Errege Dekretuaren 107.4.c) artikuluan ezarritakoari jarraikiz. Horrela kalkulatutako zenbatekoa urtero argitaratuko da Nekazaritza Bermatzeko Espainiako Funtsaren webgunean.\n1.– Gizakiak elikatzeko kalitateko lekaleak produzitzen dituzten eta atal honetan ezarritako baldintzak betetzen dituzten nekazariei laguntza bat emango zaie.\n2.– Laguntza horren ondorioetarako, kalitateko lekaletzat hartuko dira XI. eranskinaren I. zatian zerrendatuta dauden txitxirio-, dilista- eta babarrun-espezieak, baldin eta Jatorri Deitura Babestuetan (JDB aurrerantzean) edo Adierazpen Geografiko Babestuetan (AGB aurrerantzean) erregistratutako edo erregistratzeko prozesuan sartutako azalera hautagarrietan lantzen badira; kalitatekotzat hartuko dira, halaber, nekazaritza ekologikoaren araubide-esparruan edo maila nazional edo pribatuan aitortutako kalitate bereiziko deiturekin ekoizten direnak, eta, eskaera aurkezten den urteko otsailaren 1ean 1075/2014 Errege Dekretuaren XI. eranskinaren II. zatian XI. eranskinaren II. zatian zerrendatuta daudenak. 2018ko kanpainan Arabako Babarrun Arrozina kalitate-deitura gisa sartu da XI. eranskinean.\n3.– Laguntza horren helburua giza kontsumorako lekaleen produkzio tradizionala sustatzea eta babestea da, bertako kalitateko produkzio bat izateko, batez ere azken urteotan murrizketa ikaragarria izan dela kontuan hartuta.\nAurreko artikuluan aipatutako kalitateko lekaleren bat produzitzen duten eta urtero eskaera bakarrean eskatzen duten nekazariak izan daitezke laguntza horren onuradunak, betiere honako betekizun hauek betetzen badituzte:\na) 1075/2014 Dekretuko XI. eranskineko II. zatian aipatutako kalitate-deitura horietako batean inskribatuta edo inskripzio-prozesuan egotea, eskaera aldatzeko epea bukatzean.\nIII.– Estatuan edo maila pribatuan aitortutako kalitate bereiziko deiturak.\n1.– Laguntza hori jasotzeko, maila nazionalean edo pribatuan aitortutako eta 41.2 artikuluan adierazitako kalitate bereiziko deiturek Landa Garapeneko Europako Nekazaritza Funtsaren (LGENF) bidezko landa-garapenerako laguntzari buruzkoa den eta Kontseiluaren 1698/2005 (EE) Erregelamendua indargabetzen duen Europako Parlamentuaren eta Kontseiluaren 2013ko abenduaren 17ko 1305/2013 (EB) Erregelamenduaren 16.1.b) artikuluan ezarritakoa bete beharko dute.\n2.– Deitura horiek 1075/2014 Errege Dekretuaren XI. eranskinaren II. zatian txertatzeko, Nekazaritza, Arrantza, Elikadura eta Ingurumen Ministerioaren Nekazaritzako Produkzio eta Merkatuen Zuzendaritza Nagusiaren baimena beharko da, eta, horretarako, dagokion lekalearen produkzioak erregelamendu tekniko espezifiko bati eta erakunde independente batek egin beharreko kontrol espezifikoei lotuta egon beharko du. Gainera, lekaleak adierazitako eranskinaren I. zatian bildutako espezie hautagarriren batekoa izan beharko du.\n3.– Horretarako, abenduaren 19ko 1075/2014 Errege Dekretuaren XI. eranskinaren II. zatian txertatu nahi den kalitate bereiziko deitura ororen kasuan, arestian azaldutakoa egiaztatuko duen informazioa igorri beharko zaio Nekazaritzako Produkzio eta Merkatuen Zuzendaritza Nagusiari urriaren 1a baino lehen, baimenduta egonez gero inskribatutako nekazariek laguntza hori hurrengo urteko eskaera bakarrean eskatu ahal izan dezaten.\n1.– Laguntzaren zenbateko unitarioa neurriaren aurrekontu-zuzkiduraren –hala badagokio abenduaren 19ko 1075/2014 Errege Dekretuaren 29.2 artikuluan adierazitako kenketa egin ondoren– eta dagokion urtean laguntza jasotzeko eskubidea duen azaleraren arteko zatiduraren berdina izango da. Laguntzaren zenbatekoa 400 euro izango da gehienez hektarea bakoitzeko.\n1.– Laguntza emango zaie azukre-erremolatxa produzitu eta atal honetan ezarritako betekizunak betetzen dituzten nekazariei.\n2.– Laguntza horren helburua da: azukre-erremolatxaren laborantzari produkzio-eremu tradizionaletan eusten laguntzea eta lotutako eraldaketa-industriarako lehengaien hornidura egokia erraztea, azukre-erremolatxaren nekazaritza- eta industria-egituraren iraupena ziurtatzeko.\n4.– Neurri horren aurrekontu-zuzkidura, produkzio homogeneoko eremu bakoitzerako, abenduaren 19ko 1075/2014 Errege Dekretuaren II. eranskinean adierazitakoa izango da, eta urtero erabiliko da 29. artikuluan ezarritakoa kontuan hartuta.\n5.– Neurri horri aplikatu beharreko muga kuantitatiboa 32.500 hektarea da udaberrian ereindako produkzio-eremuan, eta 7.600 hektarea udazkenean ereindakoan.\n2.– Urtero behi ume-hazleen sektorera zuzenduko den guztizko aurrekontu-zuzkidura abenduaren 19ko 1075/2014 Errege Dekretuaren II. eranskinean adierazitakoa izango da, eta urtean behin erabiliko da 59. artikuluan ezarritakoa kontuan hartuta.\n1.– Laguntzak abere hautagarri bakoitzeko eta urteko emango dira. Abereen Banakako Identifikaziorako Erregistro Orokorrean (RIIA) inskribatuta dauden behi ume-hazleak izango dira abere hautagarriak, Abereen Mugimenduen Erregistro Orokorra eta Abereen Banakako Identifikaziorako Erregistro Orokorra ezartzen eta arautzen dituen ekainaren 13ko 728/2007 Errege Dekretuan ezarritakoari jarraikiz. Gainera, eta laguntza hori kobratzeko baldintzak era artifizialean sor ez daitezen, eskaera egiten den urteko apirilaren 30aren aurreko 20 hilabeteetan erditu duten, haragitarako arraza batekoak diren edo arraza horietako batekiko gurutzatzearen emaitza diren eta haragi-produkziorako txahalak hazteko talde batekoak diren behiak baino ez dira hautagarritzat hartuko. Ondorio horietarako, ez dira haragi-arrazako behitzat edo bigantxatzat joko XIII. eranskinean zerrendatutako arrazetakoak, ezta arloan eskumena duten agintariek esnetarako gisa finkatzen dituztenak ere.\nEskaera aurkezten den urteko urtarrilaren 1az geroztik abere-ustiategi batean sartzen diren abeltzain gazteen edo euren jarduera hasten duten abeltzainen kasuan, laguntza hau jasotzeko eskubidea ematen duten abereak apirilaren 30ean ustiategian dauden abere hautagarriak izango dira.\n3.– Abere hautagarriak kokatu behar diren ustiategiek «Produkzioa eta ugalketa» edo «larre» gisa inskribatuta egon beharko dute Abeltzaintza Ustiategien Erregistro Orokorrean (REGA). Lehenengo kasuan, azpi-ustiategi mailan, behi-azienden ustiategi gisa sailkatuta egon beharko dute, «haragi-produkziorako ugalketa», «produkzio mistoko ugalketa» edo «bizitarako bigantxen hazkuntza» sailkapenarekin.\n1.– Nekazaritza, Arrantza, Elikadura eta Ingurumen Ministerioak, abenduaren 19ko 1075/2014 Errege Dekretuaren 107.5.b) artikuluan ezarritakoari jarraikiz autonomia-erkidegoek emandako informazioan oinarrituta, behi ume-hazleetarako zenbateko unitarioa ezarriko du sortutako bi eremuetan urtean behin, eta eremu bakoitzean laguntza horretarako zuzendutako zenbatekoa, II. eranskinean ezarritakoari jarraikiz, bakoitzeko abere hautagarriekin zatituko du. Horrela kalkulatutako zenbatekoa urtero argitaratuko da Nekazaritza Bermatzeko Espainiako Funtsaren webgunean.\n2.– Urtero neurri horretarako zuzenduko den guztizko aurrekontu-zuzkidura abenduaren 19ko 1075/2014 Errege Dekretuaren II. eranskinean laguntza-ildo bakoitzerako jasotakoa izango da, eta urtean behin erabiliko da 59. artikuluan ezarritakoa kontuan hartuta.\n1.– 2014. urtean eskubide berezien titularrak izan eta kanpaina bakoitzeko eskaera bakarrean oinarrizko ordainketa-eskubideak aktibatzeko moduko hektarea onargarririk ez duten eskatzaileek ezin izango dute laguntza hori lortu. Ez zaie betekizun hori eskatuko 2015eko kanpainan edo ondorengoetan oinarrizko ordainketa-eskubideak aktibatu dituzten eskatzaileei.\na) Beren helburuetako bat izatea bazkideek hazteko behiak dituzten ustiategietan jaiotako txahalak elkarrekin gizentzea. Alderdi hori egiaztatzeko, jaio diren ustiategian bertan gizendutako txahalentzako lotutako laguntza kobratzeko aukera emango duten abelburuak ustiategiko behi ume-hazleengandik jaiotakoak izango dira soilik; gainerakoek, berriz, beste ustiategi batean gizendutako txahalentzako laguntza ahalko dute jaso.\n6.– Urtero gutxienez 3 abere hautagarri dituzten ustiategietako titularrek baino ez dute jasoko lotutako laguntza hori.\n3.– Nekazaritza, Arrantza, Elikadura eta Ingurumen Ministerioak, abenduaren 19ko 1075/2014 Errege Dekretuaren 107.5.c) artikuluan ezarritakoari jarraikiz autonomia-erkidegoek emandako informazioan oinarrituta, zenbateko unitario bat ezarriko du urtero ezarritako laguntza-ildo bakoitzean. Zenbateko unitario hori abenduaren 19ko 1075/2014 Errege Dekretuaren II. eranskinean ezarritako zenbateko bakoitza kasu bakoitzeko abere hautagarriekin zatitzearen emaitza izango da. Horrela kalkulatutako zenbatekoak urtero argitaratuko dira Nekazaritza Bermatzeko Espainiako Funtsaren webgunean.\n2.– Urtero neurri horretarako eta laguntza-ildo bakoitzerako zuzenduko den guztizko aurrekontu-zuzkidura abenduaren 19ko 1075/2014 Errege Dekretuaren II. eranskinean jasotakoa izango da, eta urtean behin erabiliko da Errege Dekretu horren 59. artikuluan ezarritakoa kontuan hartuta.\n3.– Lotutako dirulaguntza honen barruan, honako laguntza-ildo hauek ezartzen dira:\n4.– Abere bakoitzeko laguntzen zenbatekoa, ezarritako bi eskualdeetako bakoitzean, honako hau izango da:\n2.– Urtero neurri horretarako zuzenduko den guztizko aurrekontu-zuzkidura abenduaren 19ko 1075/2014 Errege Dekretuaren II. eranskinean jasotakoa izango da, eta urtean behin erabiliko da 59. artikuluan ezarritakoa kontuan hartuta.\nEskaera aurkezten den urteko urtarrilaren 1az geroztik abere-ustiategi batean sartzen diren abeltzain gazteen edo euren jarduera hasten duten abeltzainen kasuan, laguntza hau jasotzeko eskubidea ematen duten abereak apirilaren 30ean ustiategian dauden abere hautagarriak izango dira, betiere eskabide bakarra aldatzeko epemugako egunean erabilgarri dagoen azken errolda-aitorpenaren arabera. Agintari eskuduna arduratuko da bikoizketarik ez dadin izan, hau da abere bat ustiategi batean baino gehiagotan hautagarri ez dadin izan; kasua emango balitz orain hasten ari den abeltzain gaztearen abereen alde egingo da aberea hautatzeko orduan. Gainerako jarduera-hasiera kasuetan, kontrako erabaki idatzirik ez badago, ulertuko da hautagarritasun-lehentasuna orain hasten titular berriari emango zaiola.\n3.– 30 eme hautagarri edo gehiago dituzten ustiategien titularrek baino ez dute jasoko lotutako laguntza hori.\nDena den, eskabidea aurkezten den aurreko urteko ekainaren 1az gero gauzatzen diren jarduera-haste edo titulartasun-aldatzeen kasuetan –agindu honen hamabigarren ebazpen-zatian jasotakoak– gutxieneko ekoizpen-maila betetzen den berrikusteko –antxume-mugimendua edo esne litro ekoizpena–, laguntzaren eskatzaileak ustiategia altan jartzen duen egunetik jarduera gauzatu duen hilabete-kopuruaren arabera hainbanatuko da.\n3.– 10 eme hautagarri edo gehiago dituzten ustiategien titularrek baino ez dute jasoko lotutako laguntza hori.\nDena den, eskaera aurkezten den aurreko urteko ekainaren 1az gero gauzatzen diren jarduera-haste edo titulartasun-aldatzeen kasuetan –agindu honen hamabigarren ebazpen-zatian jasotakoak– gutxieneko ekoizpen-maila betetzen den berrikusteko –antxume-mugimendua edo esne litro ekoizpena–, laguntzaren eskatzaileak ustiategia altan jartzen duen egunetik jarduera gauzatu duen hilabete-kopuruaren arabera hainbanatuko da.\n1.– –Nekazaritza, Arrantza, Elikadura eta Ingurumen Ministerioak, abenduaren 19ko 1075/2014 Errege Dekretuaren 107.5.f) artikuluan ezarritakoari jarraikiz autonomia-erkidegoek emandako informazioan oinarrituta, 73.3 artikuluaren arabera ezarritako bi eskualdeetako bakoitzari dagokion ahuntz bakoitzeko zenbateko unitarioa ezarriko du urtero, eskualde bakoitzari esleitutako zenbatekoa –II. eranskinean ezarri bezala– eskualde bakoitzeko abere hautagarriez zatituz. Horrela kalkulatutako zenbatekoa urtero argitaratuko da Nekazaritza Bermatzeko Espainiako Funtsaren webgunean.\n10. ATALA. 2014AN ESKUBIDE BEREZIAK ZITUZTEN ETA ORAIN OINARRIZKO ORDAINKETARAKO ESKUBIDEAK AKTIBATZEKO HEKTAREA ONARGARRIRIK EZ DUTEN ESNETARAKO BEHIEN ABELTZAINENTZAKO LOTUTAKO LAGUNTZA\n1.– 2014an eskubide bereziak zituzten eta orain oinarrizko ordainketa-eskubideak aktibatzeko hektarea onargarririk ez duten esnetarako behien abeltzainei laguntza bat emango zaie.\n1.– 2014. urtean eskubide berezien titularrak izan diren eta kanpaina bakoitzeko eskaera bakarrean oinarrizko ordainketa-eskubideak aktibatzeko moduko hektarea onargarririk ez duten esnetarako behi-azienden abeltzainak izango dira lotutako laguntza horren onuradunak. 2015a geroztiko kanpaina batean oinarrizko ordainketa-eskubideak aktibatu dituztenek ez dute eskubiderik izango laguntza honetarako.\n2.– Eskubide berezien titular direnek, 2014. urtean eskubide normalen titular ere izanik eta kanpaina horretan 0,2 hektarea edo hortik gorako azalera bat aitortu dutenek ezin izango dute laguntza hori lortu, salbu eta ordainketa-eskubideak aktibatzeko moduko hektarea onargarririk ez izatearen arrazoia bada 2013ko laguntza-eskabideko deklarazioan hektarea onargarririk ez izatea zehaztuta.\n4.– Abere hautagarri bakoitzeko eta urteko emango da laguntza. Abeltzain bakoitzari urte bakoitzean ordainketa jasotzeko aukera emango dioten abere hautagarriak honako hauek izango dira:\nXIII. eranskinean zerrendatutako arrazetako bateko edota arloko agintari eskudunek nagusiki esnetarako gisa finkatutako arrazetako bateko esnetarako behi emeak, eskaera aurkezteko urteko apirilaren 30ean 24 hilabete edo gehiago dituztenak eta Abereen Banakako Identifikaziorako Erregistro Orokorrean (RIIA) inskribatuta daudenak, ekainaren 13ko 728/2007 Errege Dekretuan ezarritakoari jarraikiz.\n11. ATALA. 2014AN ESKUBIDE BEREZIAK ZITUZTEN ETA ORAIN OINARRIZKO ORDAINKETARAKO ESKUBIDEAK AKTIBATZEKO HEKTAREA ONARGARRIRIK EZ DUTEN GIZENTZEKO BEHIEN ABELTZAINENTZAKO LOTUTAKO LAGUNTZA\n1.– 2014. urtean eskubide berezien titularrak izan eta kanpaina bakoitzeko eskaera bakarrean oinarrizko ordainketa-eskubideak aktibatzeko moduko hektarea onargarririk ez duten gizentzeko behi-azienden abeltzainak izango dira lotutako laguntza horren onuradunak. 2015a geroztiko kanpaina batean oinarrizko ordainketa-eskubideak aktibatu dituztenek ez dute eskubiderik izango laguntza honetarako.\n12. ATALA. 2014AN ESKUBIDE BEREZIAK ZITUZTEN ETA ORAIN OINARRIZKO ORDAINKETARAKO ESKUBIDEAK AKTIBATZEKO HEKTAREA ONARGARRIRIK EZ DUTEN ARDI ETA AHUNTZEN ABELTZAINENTZAKO LOTUTAKO LAGUNTZA\n1.– 2014. urtean eskubide berezien titularrak izan eta kanpaina bakoitzeko eskaera bakarrean oinarrizko ordainketa-eskubideak aktibatzeko moduko hektarea onargarririk ez duten ardi- eta ahuntz-azienden abeltzainak izango dira lotutako laguntza horren onuradunak. 2015a geroztiko kanpaina batean oinarrizko ordainketa-eskubideak aktibatu dituztenek ez dute eskubiderik izango laguntza honetarako.\n3.– Abere hautagarri bakoitzeko eta urteko emango da laguntza. Abeltzain bakoitzari urte bakoitzean ordainketa jasotzeko aukera emango dioten abere hautagarriak honako hauek izango dira:\n1.– 2015. urtean oinarrizko ordainketa-eskubideak jabetzan, gozamenean edo errentan zituzten nekazariek jaso beharreko zuzeneko ordainketen guztizko zenbatekoa gehienez ere 1.250 eurokoa izan denean 2015eko urriaren 15a baino lehen, nekazari txikientzako erregimenean sartu zituzten automatikoki agintari eskudunek, erregimen horretan ez parte hartzea erabakiz gero izan ezik; kasu horretan, agintari eskudunei jakinarazi behar izan zieten 2015eko urriaren 15a baino lehen. Aipatu erregimen horren aktibazioa Nekazaritza Politika Erkidearen oinarrizko ordainketa-erregimenerako eskubideak esleitzeari buruzko abenduaren 19ko 1076/2014 Errege Dekretuaren IV. kapituluan ezarrita dago.\n2.– 2015eko irailaren 30a baino lehen, produktore bakoitzeko zuzeneko ordainketa guztien ordainketaren zenbatekoaren behin-behineko eta gutxi gorabeherako kalkulu bat egin zen, eta kalkulu horren ondorioz 1.250 eurotik beherako ordainketa zegokien nekazariei jakinarazi zitzaien. Jakinarazi zitzaien, halaber, nekazari txikien erregimenean ez zutela parte hartu nahi erabakitzeko eskubidea bazutela, nahiz eta horretarako baldintzak bete.\n4.– Nekazari txikien erregimenean txertatuta egotea eta abenduaren 19ko 1075/2014 Errege Dekretuan edo Nekazaritza Politika Erkidearen oinarrizko ordainketa-erregimenerako eskubideak esleitzeari buruzko abenduaren 19ko 1076/2014 Errege Dekretuan kontuan hartutako beste edozein zuzeneko ordainketa jasotzea bateraezinak izango dira.\n5.– Nekazari txikientzako erregimen sinplifikatuan dauden nekazarien kasuan, dagokion urteko zenbatekoa kobratze aldera erregimen horretan jarraitzeko erabakiaren berrespenak eta VII. eranskinean lurzati bakoitzerako ezarritako gutxieneko informazioak baino ez dute osatuko eskaera bakarra.\n7.– Nekazari txikien erregimenean parte hartzen duen nekazari batek 2015ean ordainketa-eskubideak aktibatzen baditu, eskubide horiek aktibatuta egongo dira nekazari horrek erregimen horretan parte hartzen duen aldi guztian. Nekazari txikien erregimenean parte hartzeak kanpaina bakoitzean 5. eta 6. zenbakietan jasotako betekizunak betetzea dakar.\n8.– 2015etik aurrerako kanpainetan, nekazari txikien erregimenean bildutako nekazariek erregimen horretan jarraitzeari uzteko aukera izango dute, eskubideen lagapenak Administrazioari jakinarazteko aldian, eskabide bakarra aldatzeko epea amaitu baino lehen.\n9.– Nekazari batek erregimen horretan parte hartzeari uko egiten badio, ezin izango du berriro eskatu erregimen horretan sartzeko.\n10.– Nekazari txikientzako erregimen sinplifikatuan dagoen nekazari batek ez badu erregimen horretan parte hartzen bi urtez segidan, haren ordainketa-eskubideak Erreserba Nazionalari eskualdatuko zaizkio.\nEra berean, zenbatekoa guztira onargarritasun-irizpideak ez betetzeagatiko administrazio-zigorrak ezarri aurretik ordainketa zuzenak jaso ahal izateko gutxieneko muga baino txikiagoa izan eta hasierako esleipen-kanpainaren ondoren bi urte segidan ordainketarik jaso ez duten nekazarien kasuan, haien ordainketa-eskubideak Erreserba Nazionalari eskualdatuko zaizkio.\n2.– Nekazari txikien erregimen sinplifikatuan parte hartzen duten nekazariak ez dira kontrolatuko baldintzen aplikazioari buruzko abenduaren 19ko 1075/2014 Errege Dekretuaren 100. artikuluan oinarrituta. Bestalde, ez zaie aplikatuko II. tituluaren I. kapituluan ezarritakoa, bidezko erregistroetan inskribatuta egoteko betebeharra izan ezik.\nIII. Ordainketaren kalkulua eta iraupena.\n1.– Ez-betetzeen larritasuna, irismena eta iraunkortasuna baloratzeko, honako hauek hartuko dira kontuan:\nKontrolatu beharreko betekizun/arau bakoitzerako, ez-betetzeen larritasuna sailkatuko da honako maila hauen arabera:\nA: Arina; B: Larria; C: Oso larria.\nA: ustiategiari soilik; B: ustiategitik kanpoko ondorioak.\nKontrolatu beharreko betekizun/arau bakoitzerako, ez-betetzeen iraunkortasuna sailkatuko da honako maila hauen arabera:\nBetekizun/arau bakoitzaren inguruan izandako ez-betetzeen larritasuna, irismena eta iraunkortasuna balioesteko irizpideak baliteke desberdinak izatea kanpaina bakoitzean; eskuragarri egongo dira Eusko Jaurlaritzaren Nekazaritza eta Abeltzaintza Zuzendaritzaren webgunean.\nBete ez den betekizun/arau bakoitzerako, balioespen bat egingo da larritasunaren, irismenaren eta iraunkortasunaren parametroetarako, arestian ezarritako mailan kontuan hartuta.\nBetekizun/arau bakoitzaren balioespenen eta aplikatu beharreko murrizketa-ehunekoen arteko baliokidetasuna honako hau izango da:\n2.– Espedientearen zigorraren ehunekoa kalkulatzea:\nLehenengo eta behin, betekizun/arau bakoitzerako zigorraren ehuneko kalkulatu behar; gero, balio horietan oinarrituta, eremu bakoitzeko KLE/NIBO bakoitzari dagokion murrizketaren ehunekoa kalkulatzen da, eta hori kontuan hartuta, espedienteari legokiokeen ehunekoa kalkulatzen da.\n2.1.– Betekizun/arau bakoitzeko zigorraren ehunekoa kalkulatzea.\nBetekizun/arau bakoitzean, larritasunaren, irismenaren eta iraunkortasunaren balioespena kontuan hartuta, murrizketaren ehuneko bat esleituko da A taulan jasotakoaren arabera, eta ez-betetzea nahita izan bada, B taulan jasotakoa aplikatuko da.\nBetekizun/arau batean behin eta berriz errepikatzen den ez-betetze bat detektatzen bada.\nErregistroak mantentzearekin lotutako betekizunen kasuan, akats bera baldin bada soilik hartuko da errepikapentzat.\nGehiagotan errepikatzen bada, hirurekin biderkatzeko faktorea aurretik betekizunaren/arauaren errepikatutako ez-betetzeari dagokionez ezarritako murrizketaren emaitzari aplikatuko zaio kasu bakoitzean. Nolanahi ere, gehieneko murrizketa ez da ordainketen zenbateko globalaren % 15etik gorakoa izango.\n2.2.– KLE/NIBO bakoitzari dagokion murrizketaren kalkulua.\nBete gabeko betekizun/arau bakarra balego, eskakizunaren/arauaren ehunekoak KLE/NIBOren balioa emateko balioko luke.\nArau baten ez-betetzea detektatzen bada, eta, era berean, ez-betetze hori betekizun baten ez-betetzea bada, ez-betetze kasu bakartzat hartuko da. Murrizketak kalkulatzeko, betekizunaren ez-betetzetzat hartuko da.\nBete ez den betekizun/arau bat baino gehiago daudenean, honako premisa hauek errespetatu beharko dira:\n2.2.a) KLE/NIBO berean zabarkeriaren ondoriozko betekizunaren/arauaren ez-betetze bat baino gehiago detektatzen bada: detektatu den zabarkeriaren ondoriozko ez-betetze guztien artetik handiena hartuko da KLE/NIBOaren murrizketaren ehuneko gisa.\n2.2.b) KLE/NIBO berean betekizunaren/arauaren errepikatutako ez-betetze bat baino gehiago detektatzen bada: KLE/NIBO horren ez-betetze errepikatuta izan dela joko da. KLE/NIBO horren murrizketa-ehunekoa kalkulatuko da batuz KLE/NIBO horren barruan behin eta berriz ez betetako betekizunen/arauen ehunekoak, % 15eraino gehienez.\n2.2.c) KLE/NIBO berean nahitako ez-betetze bat baino gehiago detektatzen bada: KLE/NIBO hori nahita ez dela bete joko da. KLE/NIBO horren murrizketa-ehunekoa nahita bete ez diren betekizunei/arauei dagozkien ehuneko guztietatik altuena izango da.\n2.2.d) KLE/NIBO berean zabarkeriaren ondoriozko betekizunaren/arauaren ez-betetzeak detektatzen badira, betekizunaren/arauaren errepikatutako ez-betetzeekin batera: KLE/NIBO horren ez-betetze errepikatuta izan dela joko da. Murrizketa-ehunekoa kalkulatuko da honako hauek batuz: zabarkeriaren ondoriozko ez-betetzeetako ehunekorik altuena gehi ez-betetze errepikatuen murrizketa-ehuneko guztiak, gehienez ere % 15eraino.\n2.2.e) KLE/NIBO berean zabarkeriaren ondoriozko betekizunaren/arauaren ez-betetzeak detektatzen badira betekizunaren/arauaren nahitako ez-betetzeekin batera: KLE/NIBO nahita ez dela bete joko da. Murrizketa-ehunekoa izango da KLE/NIBO horren barruan bete ez diren (zabarkeriaren ondorioz edo nahita) betekizun/arau guztien ehunekorik altuena.\n2.2.f) KLE/NIBO berean betekizunaren/arauaren errepikatutako ez-betetzeak detektatzen badira betekizunaren/arauaren nahitako ez-betetzeekin batera: KLE/NIBO nahita ez dela bete joko da. Honela kalkulatuko da ehunekoa: errepikatutako ez-betetze guztiei dagozkien ehuneko guztiak batuz (% 15eraino gehienez), eta, gero, nahitako ez-betetze guztietatik ehunekorik altuenari batu.\n2.2.g) KLE/NIBO berean zabarkeriaren ondoriozko betekizunaren/arauaren ez-betetzeak detektatzen badira betekizunaren/arauaren errepikatutako ez-betetzeekin eta nahitako ez-betetzeekin batera: KLE/NIBO nahita ez dela bete joko da. Honela kalkulatuko da ehunekoa: zabarkeriaren ondoriozko ez-betetze guztiei dagozkien ehunekoetatik altuena aukeratuz, eta, horri batuko zaio errepikatutako ez-betetzeen batura; % 15eraino gehienez. Lortutako ehunekoari nahitako ez-betetze guztien artetik ehunekorik altuena batuko zaio.\n2.3.– Espedienteari dagokion murrizketaren kalkulua, bete ez den eremu bakarra balego:\n2.3.a) Eremu bakarrean zabarkeriaren ondoriozko KLE/NIBOen ez-betetze bat baino gehiago detektatzen bada, ez-betetze bakartzat hartuko dira. Murrizketaren ehunekoa izango da bete ez diren KLE/NIBOei dagozkien ehunekoetatik altuena.\n2.3.b) Eremu bakarrean KLE/NIBOen ez-betetze errepikatu bat baino gehiago detektatzen bada. Murrizketaren ehunekoa izango da bete ez diren KLE/NIBOei dagozkien murrizketa-ehunekoen batura, gehienez ere % 15eraino.\n2.3.c) Eremu bakarrean KLE/NIBOen nahitako ez-betetze bat baino gehiago detektatzen bada, ez-betetze bakartzat hartuko dira. Murrizketaren ehunekoa izango da bete ez diren KLE/NIBOei dagozkien ehunekoetatik altuena.\n2.3.d) Eremu baten barruan detektatzen badira zabarkeriaren ondoriozko KLE/NIBOen ez-betetzeak KLE/NIBOen ez-betetze errepikatuekin batera. Murrizketaren ehunekoa izango da KLE/NIBO errepikatuen arteko baturari dagokiona, % 15eraino gehienez ere, eta emaitza horri batuta zabarkeriaren ondoriozko KLE/NIBOen artetik handiena, % 15eraino gehienez ere.\n2.3.e) Eremu berean detektatzen badira zabarkeriaren ondoriozko KLE/NIBOen ez-betetzeak KLE/NIBOen nahitako ez-betetzeekin batera, murrizketaren ehunekoa bete ez diren KLE/NIBOei dagozkien ehunekoen artetik handiena izango da.\n2.3.f) Eremu baten barruan detektatzen badira KLE/NIBOen ez-betetze errepikatuak KLE/NIBOen nahitako ez-betetzeekin batera: murrizketaren ehunekoa izango da KLE/NIBO errepikatuen arteko baturari dagokiona, % 15eraino gehienez ere, eta emaitza horri batuta nahitako KLE/NIBOen artetik handiena, gehieneko mugarik gabe.\n2.3.g) Eremu berean detektatzen badira zabarkeriaren ondoriozko ez-betetzeak dituzten KLE/NIBOak, ez-betetze errepikatuak dituzten KLE/NIBOekin eta nahitako ez-betetzeak dituzten KLE/NIBOekin batera: murrizketa-ehunekoa kalkulatuko da honako hauek batuz: zabarkeriaren ondoriozko KLE/NIBOen ez-betetzeetako ehunekorik altuena gehi KLE/NIBOen ez-betetze errepikatuen batura, gehienez ere % 15eraino. Lortutako emaitzari KLE/NIBOen nahitako ez-betetze guztien artetik ehunekorik altuena batuko zaio.\n2.4.– Espedienteari dagokion murrizketaren kalkulua, bete ez den eremu bat baino gehiago balego:\n2.4.a) Zabarkeriaren ondoriozko KLE/NIBOen ez-betetzeak bakarrik detektatzen badira, baina eremu baten baino gehiagotan: lehenengo eta behin, zabarkeriazko ez-betetzeak detektatu diren eremuetako bakoitzari dagokion murrizketa-ehunekoa kalkulatuko da, eta, gero, eremu bakoitzari murrizketa-ehunekoak batuko zaizkio, % 5eraino gehienez ere.\n2.4.b) KLE/NIBOen ez-betetze errepikatuak bakarrik detektatzen badira, baina eremu baten baino gehiagotan: lehenengo eta behin, ez-betetze errepikatuak detektatu diren eremuetako bakoitzari dagokion ehunekoa kalkulatuko da. Gero, eremu bakoitzeko murrizketa-ehunekoak batuko dira, % 15eraino gehienez ere.\n2.4.c) KLE/NIBOen nahitako ez-betetzeak bakarrik detektatzen badira, baina eremu baten baino gehiagotan: Lehenengo eta behin, nahitako ez-betetzeak detektatu diren eremuetako bakoitzari (handiena) dagokion ehunekoa kalkulatuko da. Gero, eremu bakoitzeko murrizketa-ehunekoak batuko dira. Batura horretatik ateratzen den ehunekoa aplikatuko da zuzenean.\n2.4.d) KLE/NIBOen mota desberdinetako ez-betetzeak detektatzen badira eremu baten baino gehiagotan, posible diren ez-betetze konbinazioetako bakoitzeko murrizketa-ehunekoa honela kalkulatuko da: lehenengo, eremu bakoitzeko detektatutako zabarkeriaren ondoriozko KLE/NIBOren ez-betetzeen ehunekoak batuko dira, % 5eko gehienezko muga kontuan hartuta. Gero, eremu bakoitzeko detektatutako KLE/NIBOren ez-betetze errepikatuen ehunekoak batuko dira, % 15eko gehienezko muga kontuan hartuta. Zabarkeriaren ondoriozko ez-betetzeetarako eta errepikatuetarako kalkulatutako bi ehunekoak batu egingo dira, % 15eko gehienezko muga kontuan hartuta.\nMURRIZKETEN EDO BAZTERKETEN GUZTIZKO ZENBATEKOA


Aixerrota BHIko DBH 4 eta 2. Batxillergoko ikasleek diskoa grabau dabe - bizkaie.biz\nAixerrota BHIko DBH 4 eta 2. Batxillergoko ikasleek diskoa grabau dabe\nBizkaie! 2014-04-25 16:28 Musikea\nAixerrota BHIko DBH 4 eta 2. Batxilergoko Musika arloko ikasleek disko bat grabau dabe. 2012-2013 ikasturtean, Munduko Bertsolaritza proiektua martxan jarri zan, Bertsolaritzearen laguntzaz, kantuak sortzea, hain zuzen be.\nAurreko urtean 4 kanta sortu genduzan, eta aurten 17 kanta argitaratuko doguz. Aurrekoan legez, Oskar Estanga bertsolari eta musikariaren laguntzinoa izan dogu kantuak grabetako. Gainera, ikastetxean bertan bi emonaldi emon zituan eta bertan estreinau zituan bere lan barria: Errimatuz garenera Arrimatuz.\nProiektu honen koordinatzaileak Itsaso Gonzalez (Aixerrota BHIko Musika irakaslea) eta Nahikari Ayo (Bertsolaritza irakaslea) dira. Musikea eta bertsolaritzea alkarren sostengua dira, eta hori ardatz hartuta, proiektu honi hasierea emon jakon.\nMetodologia oso erraza da: kantu ezagunak aukeratu doguz eta ikasleek letra barria jarri deutsie. Haientzat garrantzitsuak diren gaiak jorratu dituzte: LOMCE legea, murrizketak, maitasuna, bardintasuna, Alzheimerra… Barrikuntza moduan, ikasleek joten dituen instrumentoak erabili doguz kantuok taularatzeko: gitarrea, saxofoia, pianoa, zeharkako txirulea, panderoa…\nHelburuak honakoak izan dira:\n- Musikaz eta Bertsolaritzaz gozetea era ludiko batean.\n- Nerabeen kezkak eta interesak kantuetan islatzea.\n- Eszenatoki batean plazaratzea haiek sortutako kantak.\nAixerrotako BHIko Kultura Astean lehen emonaldia emon eben eta hurrengo hilebetean kontzertuak emongo ditue ikastetxe desbardinetan.


ANDOAIN 2018-09-13 13:40\nOutleta eta artisautza azoka Andoainen, asteburu honetan\nSalkin elkartekoak egun hauetan bezeroaren astea ospatzen ari dira, igandera bitarte luzatuko dena. 2, 3 eta 5 euroko sariak lor daitezke erosketa ezberdinetan, eta baita 50 euroko 4 erosketa txartel ere. Bezeroaren astearekin batera, ostiral honetan Outleta iragarri dute hainbat merkatalguneen atarietan.\nLarunbatean artisautza azoka, Udalaren eskutik:\n“Bide Berdeak batzen gaitu” izenburupean, Goikoplazan Plazaolako lehenengo artisau azoka antolatu dute Andoaingo Udalak eta Plazaola Partzuergo Turistikoak, bi bailaratako artisauen laguntzarekin. Ia hogei artisau eta ekoizle hurbilduko dira, oso eskaintza zabalarekin: zapatak, zurezko tresnak, eztia, gazta, bitxiak, taloak, jantziak, ukenduak eta kremak, makramea, ehun naturalak, etab. Guztiak eskuz egindakoak dira, eta osagai naturalekin.\nTxutxu trena goizean, Goikoplazatik Otietara\nGoiz osoan zehar hainbat bidaia egingo dituzte Leitzarango Otietaraino. Bertan Plazaolako trenbide zaharraren inguruko historia kontatu eta gaur egungo Naturbidearen ibilbidea azalduko dute.\nTailerrak eta jarduera osagarriak arratsaldean, Goikoplazan\nHaur eta helduentzat tailerrak eskainiko dituzte, ordubeteko iraupenekoak. Hain zuzen ere, hiru eskulan tailer egingo dira arratsaldeko 16:00etatik aurrera, Andoaingo Goikoplazan:\n• 16:00 Talo tailerra Leitzako talogileen eskutik.\n• 17:00 Ileko zintak Fanny Alonsoren eskutik.\n• 18:00 Ehunezko mantalak Telarista Urbanaren eskutik.\nIgande goizean, Plazaolako maratoia eta maratoi erdia\nUdalaren eta Plazaolako partzuergoaren arteko lankidetza sakonduz doa azken urteotan. Igandean Goikoplaza indarra hartzen ari den lasterketaren helmuga izango da. Batzuk Lekunberritik iritsiko dira, maratoia osatuz. Eta beste batzuk, aldiz, Leitzatik, maratoi erdia osatuz.


Iban Zalduaren `Sekula kontatu behar ez nizkizun gauzak´ ipun bilduma, kalean - Nontzeberri\nHasiera/LITERATURA/Iban Zalduaren `Sekula kontatu behar ez nizkizun gauzak´ ipun bilduma, kalean\nKalean da dagoeneko Iban Zalduaren (Donostia, 1966)  Sekula kontatu behar ez nizkizun gauzak, azken lau urteetan idatzitako 32 ipuinen bilduma. Elkar argitaletxearen eskutik, bere aurkezpenean adierazitakoaren arabera, “errebelatzen diren edo ez diren sekretuak daude istorioetan”, fikzioaren bitartez irakurleari hobeto isla daitezkeenak.\nIstorio laburrak oro har, gaien, estiloen eta tekniken ugaritasuna erakusten digu Zalduak (@IbanZ) trebetasun handiz, egunerokotasunari azpilak bilatzen dizkioten kontakizunak. Hala ere bada fantasiari zirrikitu bat irekitzen dioten istorioak, bikoteen arrakaletan arakatzen dutenak, euskal gatazkari geruza berriak bilatzen dizkiotenak, elkarrizketa-bidezkoak, txosten gisakoak, jostalariak, dramatikoak, ironikoak… “Fikzioaren festa bat, azken batean”, Xabier Mendiguren Elkar argitaletxeko editorearen esanetan.\nZalduaren lan berri honetan ere, bada bere lanetan ohikoa den euskal gatazkari erreferentzia egiten dion istoriarik. Baina honetan, ñabardura batez. “Gatazkaren inguruan idazleok dugun egitekoa oso xumea da beste batzuen aldean; kazetariek, historialariek dute egiteko garrantzitsuena gertatu izan denaren kontakizunak bilduz, errelatoa deitzen duten hori osatzeko. Ipuin hauetan gatazka bera baino gehiago azaltzen dira gatazkaren kontakizun horien inguruko kontakizunak eta hausnarketak”, bere esanetan.\nAurkezpen ekitaldiak, Ana Malagon idazlearen eta Aitor Arregi zinemagilearen laguntza izan zuen. Malagonek, kontakizunetan familiaren disfuntzioak jorratzeko oso modu aberatsa duela azpimarratu nahi izan zuen aurkezpen ekitaldian: “ibanek familiaren gaia oso ondo islatzen du ipuinotan , batez ere alabek duten presentzia handian”, bere esanetan.\nArregik bestalde, Zalduak egoera arrunt batean elementu ez hain arruntak txertatu eta deserosotasun egoera bat sortzeko gaitasun berezia daukala adierazi zuen atzokoan. “Bere literatura oso zinematografikoa da. Ez irudien indarragatik, gertakizunen garapenarengatik baizik”, gaineratuz.\nGrises, Tav Falco, The Lucilles eta Vulk, Irun Rock Jaialdian


Partida erabakigarria jokatuko du larunbatean Lan Mobel Iraurgik Estelaren kontra - Azpeitia - uztarria.eus\nPartida erabakigarria jokatuko du larunbatean Lan Mobel Iraurgik Estelaren kontra\nUrola Kostako Hitza 2009-03-26 13:03\nIrabazten badu Igoera Fasea jokatzeko aukera lortuko du\nLan Mobel ISBk sailkapeneko lehes postuan dago, laugarren dagoen taldearekiko sei partidako aldearekin\nSaskibaloi zaleentzako hitzordu berezia jarri du Iraurgi Saskibaloi Elkarteak larunbatean, 18:30ean, kiroldegian. Lehen taldeak, partida erabakigarria jokatuko du Estelaren kontra. Irabaziz gero, EBA Ligako igoera fasea jokatzeko aukera izango du Lan Mobel ISBk. Hori dela eta, eta jarraitzaileen animoak beharko dituztelako, partidarako sarrera doan izango da.\nDenboraldia bukatzeko sei partida ditu jokatzeko EBA Ligako Lan Mobel ISBk. Sailkapeneko lehen postuan dago; laugarren dagoen taldearekiko sei partidako aldearekin. Beraz, larunbatean Estelaren kontra irabazten badu Igoera Fasea jokatzeko aukera izango luke, "matematikoki". Iraurgi Saskibaloi Elkarteko Jose Luis Zubizarreta Xubi-ren esanetan, "hori lortuz gero kirol aldetik beste pauso bat emango genuke. EBA mailan lau denboraldi daramazkigu, eta larunbatean irabazi eta Igoera Fasea jokatzeko aukera izango bagenu beste jauzi bat emango genuke". Iraurgikoen esanetan, saskibaloi kluba "asentatzen" ari da, eta kirol mailan denboraldiz denboraldi pausoak ematen ari dira. Horretan, zaletuak beti gertu izan dituztela garbi dute eta larunbatean ere horrelaxe izatea nahiko lukete, beraz, maratoi erdia bukatu ostean kiroldegian kiroletako beste hitzordu garrantzitsu bat dute kirolzaleek, "jendea animatu nahi dugu partida ikustera eta taldea animatzera etortzeko, horregatik sarrera doan jarri dugu".


Behi-esne - Wikipedia, entziklopedia askea.\nBehi-esnea behien esnea da. Bertatik esneki asko ekoizten dituzte, tartean behi-gazta (Suitzako Appenzeller, Italiako burrata eta Herbeeretako Edam adibidez). Ardiek bi titiburu baino ez dituzte, eta behiek baino esne-bolumen txikiagoa sortzen dute. Hala ere, ardi-esneak behi-esneak baino askoz koipe, solido eta mineral gehiago dituenez, ezin hobea da gazta egiteko.\nura, triglizeridoa, proteina eta aminoazidoa\nMunduan gehien kontsumitzen den esnea behiarena da. Komertzialki esnea irakurtzen denean, behi esneari egiten zaio aipamena. Aldiz, ardi edo ahuntz esneaz ariko balitz, ardi esne edo ahuntz esne bezala izendatuko litzake.\nMunduan zehar asko kontsumitzen den elikagaia da; hala ere, esnea kaltegarria izan daiteke laktosarekiko (esnearen azukrea) intolerantzia dutenentzat. Intolerantzia hori laktosa desegiteko entzima faltagatik gertatzen da. Gaixotasun hau genetikoa da gehienetan, eta Asian asko gertatzen da; horregatik, lurralde horietan ez da esnerik edo esnekirik aurkituko. Munduko gainerako lurraldeak kontuan, intolerantzia lautik batek omen du. Esne eta esnekien kontsumo handiena Europan dago eta pertsona helduen %96k digeritzen dute laktosa; Afrika, India, Erdialdeko Asia eta Europa Ekialdeko lagunen %50 eta %75 artean; eta Amerikako jatorrizko biztanleek eta asiarrek ezin dute digeritu.\n3 Kontserbazio teknika desberdinak aplikatuz lortzen diren esneak\nHona hemen esnearen osagaien analisia, 100 gramoka:\nUr g 87.8 88.9 81.1 83.0\nProteina g 3.2 3.1 4.5 5.4\nKoipe g 3.9 3.5 8.0 7.0\nKarbohidrato g 4.8 4.4 4.9 5.1\nEnergia kcal 66 60 110 95\nAzukre (Laktosa) g 4.8 4.4 5.1 4.9\nAse g 2.4 2.3 4.2 3.8\nMonoasegabe g 1.1 0.8 1.7 1.5\nPoliasegabe g 0.1 0.1 0.2 0.3\nKaltzio IU 120 100 195 170\nEsnea dendara iritsi aurreko pausoak. TratamenduakAldatu\nKontserbazio teknika desberdinak aplikatuz lortzen diren esneakAldatu\nEsne gordinarekin antzekotasun handiena du eta kozinatzeko egokiena. Osoa edo gaingabetua. Prozesu termiko eta mekanikoak aplikatuz osasun arazoak saihesten dira. Kontsumitzeko epea gehienez 72 ordukoa izango da.\nOsoa edo gaingabetua aurkitzen da, eta prozesu termiko eta mekanikoak eragiten zaizkio. Pasteurizatuan baina tenperatua termiko handiagoak aplikatzen zaizkio. Hilabete batzuetan kontserba daiteke. Pasteurizatuaren aldean, ezaugarri organoleptikoak kaxkarragoak dira.\nKoipe kopuruaren araberako esneen sailkapenaAldatu\nEsnekien erabilera sukaldean eta gozogintzanAldatu\n↑ (Ingelesez) Department of Animal Sciences, University of Illinois at Urbana-Champaign. Comparative Mammary Anatomy: Goats & Sheep. .\nAzken aldaketa 4 maiatza 2022(e)an, 10:19(e)tan\nOrriaren azken aldaketa: 4 maiatza 2022, 10:19.